text:
Local News
Page: 7
Eratou sa vaqaqa tiko ena gauna qo na tabana ni Ovisa e dua na kisi me baleta e dua na gonevuli ena dua na primary school oqo e Suva,ko a tu vua e dua na uma i lavo levu,ka laurai ni lai veiwaseitaka tiko kei ira na nona i tokani gonevuli. Vakaraitaka ko Ana Naisoro,na […]
Paula Nabuta Sa mai talaci ena mataveilewai e cake ni kua na kisi ka beitaki kina o Paula Nabuta,ka beitaki tiko ena cala ni kena kunei vua na waigaga ni veivakamatenitaki,ia,e sa beitaki ena kisi qo e dua tale na turaga,ka namaki me na tau tiko na kena i totogi ena Vakaraubuka. […]
E sa sainitaka na nodratou veitokoni kina timi ni Swire Shipping Fijian Drua,ena nodratou na vakaitavi tiko ena Shop and Save Super Rugby Pacific na kabani na Mogul Marketing. E vakaraitaka ko Mark Evans,na CEO ni Drua,ni veika ka yaco ena siga nikua,e vakaraitaka ni ra rawa talega ni ra lewena yani na lewe ni […]
Photo: File image Ena i matai ni siga ni vula o Noveba edai, sa mai yabaki 26 kina na nomuni valeniwalesi na VITIFM 92.2FM ena nona vakamarautaki keda voli na lewenivanua e Viti kei vuravura taucoko. E a dolava na nona veiqaravi na VitiFM e Viti ena i matai ni siga ni vula o Noveba […]
School exams and end dates:pc:fijivillage Sa vakadeitaki na veitarogi levu ni kalasi 8 ena Vakaraubuka 9 ni Tiseba ki na Tusiti na i ka 13 ni Tiseba,ka sega ena i ka 13 ki na i ka 15 ni Tiseba me vaka sa kilai taumada. Na year 12 ena tekivu tiko ena Moniti na i ka […]
Tukutuku rogo vinaka kena sa lutu na i sau ni waiwai kei na kasi me tekivu sara ga ni kua. Na unleaded fuel sa lutu ena 12 na sede ka sa na kena i sau vou e $2.83 e dua na litre,diesel sa lutu ena $2.97 kei na Premix sa lutu ena 13 na sede,sa […]
Sa mai kacivaka na vale ni volavola ni veidigidigi na vei tiki ni siga bibi ni vakavakarau kina veidigidigi ena vula ko Tiseba. Ena 8 na kaloko ena mataka ni mataka [8am],esa na tekivu na cakacaka ena kena vakatututaki na yacadra na mata vakaturi ena veidigidigi,ka na qai sogo sara tiko ena i ka 14 […]
Esa mai solia ena mataka ni kua na Peresitedi ni noda vanua,Ratu Wiliame Katonivere na i vakaro ki na matabose ni Veidigidigi me sa na vakayacori na veidigidigi ena i ka 14 ni Tiseba. Ratu Wiliame Katonivere-Peresitedi kei Viti:pc:fijivillage E vakaroti iratou na matabose ni veidigidigi se na Electoral Commission na turaga Peresitedi […]
Kalouca sara e dua na turaga yabaki 55 mai Dratabu e Nadi ena mua ni macawa,ni a sotava na vakacalaka ni coqa,ka mani leqa kina. Vakaraitaka na tabana ni Ovisa ni a draivataka tiko e dua na lori na turaga qo e Korovuto,Nadi ena gaunisala na Queens highway,rairai a qai sega ni lewa rawa nona […]
E ratou sa tauri tiko vakavesu ena gauna oqo e dua na lewe ni vanua kei ratou na lewe ni nona vuvale mai Tuatua,Koro,Lomaiviti,ena vuku ni nodratou a kunea na Tabana ni Ovisa e so na drau ni kau madu ka vakabauti ni Mariwana. Sa vakaraitaka talega na Chief Operations Officer ni Tabacakacaka ni Ovisa […]


c: text/html

text:
RAU COQA MAMACA EDUA NA TAXI KEI NA DUA TALE NA LORI MAI KALOKOLEVU.
Written by Maikeli Radua on October 28, 2022
Photo: File
Rau a coqa mamaca edua na taxi kei na dua tale na lori ena gaunisala na Queen’s Highway mai Kalokolevu.
Vakaraitaka na i tukutuku ni ovisa ni a cici tiko mai edua na lori mai Suva, me gole tiko vaka kina yasayasa vaka Ra ka qai ceba tani mai na gaunisala e ciciva tiko kina, ka rau coqa mamaca saraga kei na taxi ka cici tiko mai vaqo ki Suva.
Erau mavoa saraga vakaca o draiva ni taxi kei nona pasidia.
Era sa tiko ena vanua ni coqa na ovisa, sotia kei ratou mai na tabana ni boko buka mera lai veivuke.
Kena i tukutuku matata vakarorogo tikoga mai ena VitiFM 92.2FM/92.6FM/92.0FM

robotstxt: allowed

filter: keep


text:
Sega na vakabauta, dredre mo vakamarautaka na Kalou (6)
11 Na vakabauta oya noda vakadeitaka e lomada ni na yaco dina na ka eda nuitaka,+ na noda raica tale ga na ivakadinadina e vakaraitaka ni tiko dina na ka e sega ni raica na matada.2 Ena vuku ni ka qo, e vakadinadinataki kina vei ira ena gauna makawa* ni vakadonui ira na Kalou.3 Ena vuku ni vakabauta, eda kila kina nira buli* na ka kece mai lomalagi kei vuravura* ena vosa ga ni Kalou, o koya gona na ka e raici e basika mai na ka e sega ni raici.4 Ena vakabauta i Epeli e cabora kina vua na Kalou na isoro e uasivia na nei Keni,+ qai vakadinadinataki vua ni yalododonu ena vuku ni vakabauta qo, ni vakadonuya sara ga na Kalou na nona isolisoli.+ Ena vuku ni nona vakabauta, e se vosa tiko ga+ o koya e dina ni sa mate.5 Ena vakabauta i Inoki,+ e tokitaki kina me kua ni raica na mate, e sega ni laurai tale ena dua na vanua ni sa tokitaki koya na Kalou,+ ni a vakadinadinataki vua ni se bera ni tokitaki ni vakadonui koya na Kalou.6 Koya gona, ke sega na vakabauta eda na sega ni vakamarautaka rawa na Kalou, ni o koya e torova na Kalou e dodonu me vakabauta ni bula dina tiko o koya, ni na vakaicovitaki ira tale ga era vakasaqarai koya ena yalogu.+7 Ena vakabauta i Noa,+ ni vakasalataki koya na Kalou ena ka e se sega ni laurai,+ a vakaraitaka nona doka na Kalou ni taya na waqa+ me bula kina nona vuvale, ena nona vakabauta tale ga e vakavotui kina ni dodonu me lewai o vuravura,+ mani itaukei ni yalododonu ena vuku ni nona vakabauta.8 Ena vakabauta i Eparama,+ e talairawarawa ni kacivi me lako ina vanua e lesi me na taukena, e mani lako, ia e sega ni kila na vanua e lako tiko kina.+9 Ena nona vakabauta e tiko kina vakavulagi ena vanua e yalataki me vaka e tiko e vanuatani,+ qai bula voli ena valelaca+ vata kei Aisake kei Jekope, eratou itaukei vata ni vosa ni yalayala.+10 Ni a waraka tiko na koro e dei na kena yavu, na koro e tauyavutaka qai tara na Kalou.+11 Ena vakabauta tale ga i Sera, e soli kina vua na kaukaua me kunekunetaka na kawa, dina ni sa sivia na yabaki ni vakasucu gone,+ ni kila ni daudina o koya e yalataka.12 Kena ikuri, na tagane a sega ni rawa ni vakawa,*+ era sucu na luvena,+ e vaka na kalokalo ni lomalagi na kedra levu, era sega tale ga ni wiliki rawa me vaka na nuku ni matasawa.+13 Ena vakabauta, era yalodina o ira kece qo me yacova na mate, e dina ni se sega ni vakayacori vei ira na vosa ni yalayala,+ ia era raica vakayawa tu ga,+ era marautaka, era qai tukuna raraba nira vulagi, ni na lekaleka wale nodra tiko ena vanua.14 Ni o ira na dau vosa va qo era vakadinadinataka nira vakasaqara tiko vagumatua na vanua ena qai nodra itikotiko.15 Ia ke ra nanuma tiko ga na vanua era a biuta mai,+ ke rawarawa sara nodra lesu tale.16 Ia qo era guta na vanua e vinaka cake, ya mai lomalagi. E sega kina ni maduataka na Kalou na nodra okati koya me nodra Kalou+ nira masu vua, ni sa vakarautaka e dua na koro me nodra.+17 Ena vakabauta i Eparama, a soli Aisake kina me vakacabora ni vakatovolei+—e ciqoma ena marau na vosa ni yalayala a tu vakarau me cabora na luvena e duabau+—18 dina ni a tukuni vua: “O koya ena qai okati me nomu kawa ena basika mai vei Aisake.”+19 Ia e vakadinata o Eparama ni rawa vua na Kalou me vakaturi koya mai na mate, mai kea e soli tale vua na luvena, qo e vakatakarakarataka na ka me na yaco.+20 Ena vakabauta tale ga i Aisake, e vosa vakalougatataki Jekope+ kina kei Iso+ me baleta na veika e se bera mai.21 Ena vakabauta i Jekope, e vosa vakalougatataki rau yadudua kina na luvei Josefa+ tagane ni sa voleka ni mate,+ e sokalou ni tautauri tiko ena ulu ni nona ititoko.+22 Ena vakabauta i Josefa, e tukuna kina na nodra lako tani mai Ijipita na luvei Isireli, qai vakarota, ni sa voleka ni mate, na ka me caka ena sui ni yagona.*+23 Ena vakabauta, erau vunitaki Mosese kina na nona itubutubu me vula tolu ena gauna e sucu kina,+ ni rau raica ni sa rui gone totoka,+ erau sega tale ga ni rerevaka na nona ivakaro na tui.+24 Ena vakabauta i Mosese, a sega kina ni taleitaka me vakatokai me luvena* na raluve+ ni Ijipita ena gauna sa tamatabula kina,+25 e digia ga me vakacacani vata kei ira na tamata ni Kalou, e sega ni vinakata me marautaka na ivalavala ca e lekaleka wale na kena kamica,26 ni ka dokai sara vua na nona vakamadualaki me vaka ni o koya na Karisito, qai okata ya me iyau e talei cake mai na iyau kei Ijipita, ni vakanamata tu ena soli ni nona icovi.27 Ena nona vakabauta e biuti Ijipita+ kina, ia e sega ni rerevaka na cudru ni tui+ ni dei tu ga, e vaka ga e raici koya tiko e tawarairai.+28 Ena nona vakabauta, e vakananuma kina na Lakosivia kei na kureitaki ni dra, me kua kina ni tarai ira na nodra ulumatua o koya na dauveivakarusai.+29 Ena vakabauta era takosova kina na Wasa Damudamu nira taubale ena qele mamaca,+ ia nira via muri yani na kai Ijipita, e qai tilomi ira na wasawasa.+30 Ena vakabauta e bale kina na bai kei Jeriko ni oti na kena wavokiti me vitu na siga.+31 Ena vakabauta i Reapi na saqamua, a sega kina ni mate vata kei ira na talaidredre ni a vakacegui rau na yamata.+32 Na cava tale meu kaya? Keu talanoataki Kitioni,+ Peraki,+ Samisoni,+ Jefica,+ Tevita,+ Samuela,+ kei ira na parofita tale eso, ena sega ga na kena gauna.33 Ena nodra vakabauta era vakadruka na veimatanitu,+ era vakadeitaka na ivalavala dodonu, tau vei ira na vosa ni yalayala,+ era sogota tale ga na gusudra na laione,+34 era tarova na kaukaua ni bukawaqa,+ era dro bula mai na bati ni iseleiwau,+ era vakaukauataki mai na ituvaki malumalumu,+ era qaqa ena ivalu,+ era vakasava nodra mataivalu na meca.+35 Era vakaturi+ mai na mate na wekadra lomani eso na yalewa, ia era vakararawataki mera mate eso tale na tagane nira sega ni ciqoma mera sereki ena ivoli, me nodra kina na veivakaturi e vinaka cake.36 Eso tale era vakatovolei ena nodra vakalialiai, kanakuitataki, e sega ni o koya ga ya, era vesu ena sinucodo,+ era bala i valeniveivesu.+37 Era vakaviriki ena vatu,+ era veilewaitaki, era varomusuki rua, era vakamatei ena iseleiwau,+ era vakaisulu ena vutinisipi,+ era vakaisulu ena vutinime, qo ena gauna era viakana voli kina, era vakararawataki,+ era vakalolomataki,+38 e sega ga ni ganiti ira o vuravura. Era veilakoyaki voli ena veivanua dravuisiga, ena veidelana, ena veiqaravatu,+ kei na veivanua kilo e vuravura.39 Ia o ira kece qo era sega ni raica na vakavotukanataki ni vosa ni yalayala, e dina ni a vakadinadinataki vei ira ena vuku ni nodra vakabauta,40 ni sa raica rawa tu na Kalou e dua na ka e vinaka cake vei keda,+ mera kua kina ni uasivi keda meda yacova vata na bula uasivi.


text:
SEGA NA DAYLIGHT SAVING ENA YABAKI QO
Written by Demesi Kakaya on October 28, 2022
Ena sega ni dua tiko na daylight saving ena noda vanua ena yabaki oqo me vaka ni na cava tiko nai otioti ni wasewase ni vuli enai ka 16th ni siga ni vula ko Tiseba.
E tukuna na Minister ni veivakacakacakataki o Parveen Bala ni kena vakacegui nai tuvatuva ni daylight saving oqo ena rawa ni vakatara vei ira na gonevuli mera nanamaki ka vakarautaki ira ki na nodra veitarogi koya e namaki tiko me na vakayacori tiko mai nai ka 29th ni siga ni vula ko Noveba ki nai ka 15th ni Tiseba ni yabaki oqo.
SOURCE : FIJI VILLAGE


text:
Na ivakarau ni kena vakayagataki na fomu ni itukutuku ni vanua e lakovi me baleta na COVID-19 | How to use the COVID-19 contact tracing form
Na fomu ni itukutuku ni vanua e lakovi me baleta na COVID-19
Na kena wasei na itukutuku ni vanua e lakovi ena vukea na kena kilai vakatotolo na veivanua e ririkotaki vakalevu ka ra na gadreva beka na veivuke ena vuku ni ituvaki ni nodra bula ena noda itikotiko.
Na fomu ni itukutuku ni vanua e lakovi e vakatara mo wasea:
- Veitaratara kei na itukutuku matailalai ni bula
- iVakatakilakila
- Veitaratara vakavuvale
- Veivanua e ririkotaki vakalevu
- iTukutuku ni veivanua e lakovi kei na itukutuku maroroi ena Bluetooth me baleta na COVID
Ena gauna e sa vakadeitaki kina ena nomu vakadikevi ena PCR test (Veidikevi ena kena curumaki na tolo ni vauvau ena qara ni ucu sara e loma) ena qai vakau yani vei iko ena text mai na naba na 2328 mo vakalewena kina na fomu oqo. E rawa ni taura e 20 na miniti na kena vakaleweni na fomu.
Kevaka ko sota kaya na dredre ena nomu vakalewena na fomu oqo, mo vakauta e dua na imeli ki na help@tracingform.min.health.nz se qirita na 0800 555 728.
Ena taqomaka vakavinaka na Minisitiri ni Bula na itukutuku oqo. E na vakayagataki walega ena vuku ni kena kilai na itukutuku ni vanua e lakovi se me kilai kina se ko gadreva e so tale na veitokoni. E na wasei walega na itukutuku vei ira na tabana e ra veivuke tiko ena cakacaka oqo. Wilika na ivakamacala ni itukutuku vakamareqeti (external link) ni vanua e lakovi me baleta na COVID-19.
Vakayagataki ni fomu ni itukutuku ni veivanua e lakovi
Ena gauna ko sa tekivutaka kina mo vakaotia sara ena nomu vakayagataka e dua tiko ga na misini kei na sala ni mona livaliva me kakua ni yali kina na itukutuku e sa vakacurumi oti.
- Vakayagataka na nomu naba vuni ka vakadeitaka na kemu itukutuku ena nomu tiki ni siga ni sucu. Tabaka ‘Get started’ (Tekivu).
- Wilika na itukutuku ni kena vakayagataki na itukutuku ko vakaraitaka. Toqa na ka digitaka na vanua e tiko kina na ‘Accept and continue’ (vakadonuya ka vakuria).
- Vakaraitaka na itukutuku ni dua tale na sala ko rawa ni tarai kina kei na vanua ko na tiko vakatikitiki kina.
- Digitaka se vakaleqai na ituvaki ni yagomu se ko lokiloki se tāngata whaikaha Māori (Māori lokiloki).
- Digitaka kevaka ko bukete se ko se qai vakasucu ena loma ni ono na macawa sa oti.
- Digitaka kevaka e vakamalumalumutaki na sotia ni yagomu (me vaka na kena soli na ivakaraitaki ni ituvaki).
- Vakaraitaka na itukutuku ni veika tale e so me baleta na ituvaki ni nomu bula.
- Qarauna na ivakatakilakila ko vakila kei na gauna e ra tekivu kina. Vakadeitaka kevaka e sega ni ko vakila e dua na ivakatakilakila me keitou na vakayagataka na siga ni nomu vakadikevi me siga e tekivu kina na nomu tauvi mate.
- Vakaraitaka na kedra itukutuku na nomu veitaratara vakavuvale vaka kina ko ira e ra sega ni vakaitikotiko tudei kei iko, ia dou vakaitikotiko vata ena loma ni dua na gauna ko sa tauvi mate tiko kina.
- Mo na qarauna na veivanua kilai ni ririkotaki vakalevu ko a lako kina e na gauna ni nomu tauvi mate.
- E na tarogi tiko vei iko ena veisiga taucoko ni nomu tauvi mate se ko a lakova e dua na vanua e ririkotaki vakalevu.
- Mo tukuna taucoko vei ira na nomu veitaratara voleka kei na vanua ni cakacaka/koronivuli ni sa tauvi iko na COVID-19. Koya ko ira koni a tiko vata voli e na dua na gauna ni ko sa tauvi mate tiko ka sega ni tokara na iubi ni gusu kei na ucu. Ena gadrevi me ra qarauni ira vakataki ira ena vuku ni ivakatakilakila ni COVID-19 me 10 na siga ka laki vakadikevi kevaka e ra sa vakila na ivakatakilakila.
- Dikeva lesu ka vakauta na itukutuku ko sa vakarautaka. Ko na rawa ni tarogi me baleta e so na itukutuku.
- Wasea na itukutuku mai na itukutuku ni vanua e lakovi me baleta na COVID, kevaka e tiko e dua. E tautauvata ga na naba vuni e vakayagataki e na nomu vakauta na itukutuku kei na nomu dolava na itukutuku ni Vanua e Lakovi me baleta na COVID-19.
- E rawa ni keitou vakauta yani na itukutuku ni sala ni kere veivuke mai na Ministry of Social Development (MSD) kevaka ko vinakati e so na veitokoni ena gauna ko tiko kina vakatikitiki. Digitaka na ‘Yes’ (Io) se ‘No’ (Sega).
- Nanuma na itukutuku ka tarava e baleta na ivakarau ni tiko vakatikitiki kei na sala mo rawata kina na veivuke vakailavo kei na so tale na veitokoni.
Last updated: at


text:
Author: Maikeli Radua
Page: 4
Photo: World Rugby. Vakaraitaka na kavetani Vodafone Flying Fijians o Waisea Nayacalevu ni ratou marautaka vakalevu nodratou mai qaqa vei Tonga ena vakarauwai sa oti, ia e se levu sara na ka e dodonu me vakavinakataki ni bera na sota kei Australia A. Eratou sa sarava lesu nodratou qito kei Tonga ka ratou raica ni […]
Sa lewa na mataveilewai me sa tauri tale tiko vakavesu na tagane ka beitaki tiko ni a kucuvaa edua ga na yalewa ena nona koro. Ena qai rairai tale tiko ena mataveilewai ena i ka 20 ni siga ena vula qo. Soli e tinikava na siga me vakarautaki koya mai kina ena mataveilewai ka tarava. […]
Crusaders Forwards Coach Jason Ryan kei na kavetani ni Vofdafone Flying Fijians o Levani Botia…Image: [Fiji Rugby] Rau sa mai veitomani ena keba ni timi ni Viti ena vakavakarau ena sotasota ni Pacific Nations Cup o Jason Ryan na Forwards Coach ni Crusaders kei na kavetani ni Vodafone Flying Fijians o Levani Botia. O Ryan […]
Divendra Sen yabaki 45 mai na Razak Road kei Elenoa Veikuriyaki yabaki 20 vakaitikotiko e Vitogo rau yali tiko ena gauna qo. Rau lewe rua na lewenivanua mai Lautoka rau ripotetaki yani ena siteseni ni ovisa mai Lautoka ni rau yali tiko ena gauna qo. O Elenoa Veikuriyaki yabaki 20 ka vakaitikotiko mai Vitogo, kei […]
Photo: File. Laurai ni toso cake tikoga na i wiliwili ni lewenivanua e tauvi ira na na mate na Covid 19 ni oti na kena mai laurai tale e 95 na kisi vou me yacova tiko mai na Lotulevu sa oti. Vakaraitaka o Dr. James Fong ni laurai mai na i wiliwili ni kisi 95 […]
Photo: Getty Images Ena vakayacora vakadua e 7 na veisau na timi ni NSW BLUES mai na nodratou timi ka qito ena i matai ni sota kei MAROONS. Ea qaqa na MAROONS ena nodrau i matai ni sota. Namaka na nodrau i karua ni sota ena SigaTabu 26th Jiune qo ena 9:50pm. Kena i tukutuku […]
Photo: SaveNais Rawaca Sa laurai tale tiko o Savenaca Rawaca ni sa vakaukauwa yago tale tiko kei ratou na vo ni noda cauravou ena timi ni rakavi lewe yavitu. Vakadeitaka mai na marama watina o Vika Nais ni sa oti mai na nona konitaraki mai na kalavo na ASBH Beziers ka 4 kina na nona […]
Photo: All Blacks Facebook Page Sa mai vakalutui na yacadrau na halfback erua ni timi ni All Blacks o TJ PERENARA kei BRAD WEBBER ena timi levu ni All Blacks me vakavakarau yani ena sotasota ni Steinlager Series kei Ireland ena vula o Jiulai. Se qai matai ni gauna vei TJ PERENARA […]
Photo: File Vakaraitaka na i tukutuku ni ovisa ni sa qai mai vakatakilai na yagona na marama ka laukune ni sa davo tu ena dua na i keli mai na gaunisala na Daniva Rd e Valelevu e na noa. Tukuna na i tukutuku ni ovisa ni rau a kunea na yago qo erua na gonevuli […]
Minister for Economy Aiyaz Saiyad Khaiyum { Image: Fijian Government} Namaka ni sa na kacivaki na 2022/2023 Budget ena i ka 15 ni siga ni vula o Jiulai 2022. Vakaritaka na Minisita ni Lavo o Aiyaz Saiyad Khaiyum ni se bera tiko ni soli ena gauna qo na Writ of Elections, ka namaki me sa […]


text:
Vuravura (Geometry)
Na vuravura e tiko kina e dua na ka e geometrical vinaka sara ena loma ni tolu na vanua na ka sa dela ni polo taucoko.
Me vaka e dua na iwirini ena dua na vanua e rua na kena na, e dua na itikotiko e vakamacalataki kina na mathematically me tiki ni vakayawa r era tu ena dua na vanua vata ga e cake mai na dua na tikina, ia ena loma ni tolu na vanua na. Na vakayawa r ni radius ni polo, ka sa caka mai na veitikina kecega ka lailai na kena duidui mai na kena e sivia (se, me sogo na polo, lailai mai na kena e tautauvata se na kena bibi) r mai na kena e soli mai, ka sa ikoya na valenivolavola ni polo vakafika. O ira oqo era vakatokai talega me radius ka itakele ni vanua, gacagaca. Na duadua ni laini dodonu ena loma ni polo, ka semati kina e rua na tiki ni vanua, na kena curuma na vale kei kena balavu e sa vakaruataki na radius; oqo e dua na diameter ni vuravura ruarua kei kena polo.


text:
SEGA NI RATOU NA TIKO KEI NA VUVALE VAKA TUI MAI BOLATAGANE ENA VANUA VAKARAUTAKI ENA SOQO ME BALETA NA RANADI O PRINCE ANDREW,PRINCE HARRY KEI MEGHAN
Written by Maria Solomone on May 7, 2022
E vakaraitaka na i tikotiko vaka tui mai Bolatagane ni ratou na sega ni na tiko ena vanua vakarautaki kei iratou na vo ni vuvale ena loma ni bai ni tikotiko vakatui na luvena na Ranadi o Prince Andrew,na makubuna o Prince Harry kei na watina o Meghan,ena gauna eratou na yaloyalo mai kina vei ira na lewenivanua ena siga ni nona soqo na Ranadi ena i karua ni Jiune.
Photocredit:abcnews
Na “balcony appearance” qo na vanua vakarautaki ena loma ni tikotiko vakatui mai na Buckingham Palace ka dau yaloyalo mai kina na Ranadi kei ratou nona vuvale vaka tui vei ira na lewenivanua ena gauna e dau vakayacori kina e dua na soqo e valelevu.
Toso tiko na vakavakarau ni nona Siga ni sucu na Ranadi ena Buckingham Palace:pc:abcnews
Toso sara tiko na vakavakarau me baleta na kena marautaki na 70 na yabaki ni nona taura tu na i tutu vaka Ranadi kei Bolatagane o Queen Elizaberth II.
Vakadeitaka tale ga na Ranadi ni ratou na sega ni tiko vata kei na vo ni vuvale vakatui na 3 nona lewe ni vuvale-Prince Andrew,Prince Harry kei na watina o Meghan vakabibi ena gauna ena vakayacori kina na gauna bibi ka vakatokai na Trooping the Colour.
source:abcnews


text:
Nanumi au kabani noqu sa biuti iko
Meu lako vakayawa
Nuitaka niu nanumi ena masu mai vei iko
Kabani daulomani
Au yalataka vei iko niu na lesu dina mai
Meu raica na matamu
Yalovinaka mo vosoto
Na rarawa ena noqu tu tani – lei adi
Noqu vosa yalayala
Au kereya mo taura deivaki – niu yali
Au yalataka niu na dina tikoga vei iko
me yacova niu mate
Kerea mo taura ena yalovinaka
Na veika au vakauta
Me vaivakananumi lei ni noqu yalayala
Au tukuna mo nanuma
Nodaru veitalatala mo kua ni guilecava
Niu tukuna – nanumi au
Au yalataka vei iko ni na sega tale dua
E vinaka – e mataqu
Sai kemuni duadua au na dau nanuma
Ena veisiga – mata kamica
Niu na lesu dina mai
Meu taura na ligamu daru vau
Nanumi au
Niu na lesu dina mai
Meu taura na ligamu daru vau
Nanumi au
Niu na lesu dina mai
Meu taura na ligamu daru vau
Nanumi au


text:
Dukadukali ni drodro mai e dua na ka ena yago tabu (1-33)
15 E vosa tale vei Mosese kei Eroni o Jiova, e kaya:2 “Vosa vei ira na Isireli qai tukuna vei ira, ‘Ke drodro mai e dua na ka ena yagona tabu* e dua na tagane, na ka e drodro mai qori e vakadukadukalitaki+ koya.3 E dukadukali o koya ena ka e drodro mai, se mani drodro tiko ga mai na yagona tabu na ka qori se vakadredretaka me suasua, e dukadukali tiko ga o koya.4 “‘Ena dukadukali na imocemoce kece e davo kina o koya e drodro mai vua e dua na ka, kei na ka kece e dabeca ena dukadukali.5 Na tamata e tara na nona imocemoce me savata na nona isulu, me sili tale ga ena wai, ena dukadukali tiko me yacova na yakavi.+6 O koya e dabeca na iyaya a dabeca o koya e drodro mai vua e dua na ka me savata na nona isulu, me sili ena wai, ena dukadukali tiko me yacova na yakavi.7 Ke dua e tara na yagoi koya e drodro mai vua e dua na ka, me savata na nona isulu, me sili ena wai, ena dukadukali tiko me yacova na yakavi.8 Ke kasivita e dua e savasava o koya e drodro mai vua e dua na ka, me savata na nona isulu na tamata oya, me sili ena wai, ena dukadukali tiko me yacova na yakavi.9 Na idabedabe ni manumanu kece e dabeca o koya e drodro mai vua e dua na ka ena dukadukali.10 O koya e tara na ka a dabeca ena dukadukali me yacova na yakavi, o koya tale ga e laveta yani na ka qori ena savata na nona isulu, sili ena wai, ena dukadukali tiko me yacova na yakavi.11 Ke se sega ni savata na ligana o koya e drodro mai vua e dua na ka+ qai tara e dua, me savata na nona isulu na tamata oya, me sili ena wai, ena dukadukali tiko me yacova na yakavi.12 Na itawatawa qele e tara o koya e drodro mai vua e dua na ka me vorolaki, kei na itawatawa kau kece me sava ena wai.+13 “‘Ni sa oti na ka e drodro mai qai savasava o koya, ena qai wilika e vitu na siga ni nona vakasavasavataki, me savata tale ga na nona isulu, me sili ena waidranu, ena qai savasava+ o koya.14 Ena ikawalu ni siga, me kauta yani o koya e rua na kukuru se rua na ruve gone,+ qai lako yani ena mata i Jiova ena icurucuru ni valelaca ni veitavaki, me qai solia vua na bete.15 Ena qai cabora qori na bete, e dua me isoro ni ivalavala ca kei na dua tale me isoro kama, ena qai veisorovaki ena vukuna na bete ena mata i Jiova me baleta na ka e drodro mai vua.16 “‘Ke dua na tagane e bura nona wai, me savata na yagona taucoko ena wai, ena dukadukali tiko me yacova na yakavi.+17 Me savata ena wai na isulu kece se leca kece e tu kina na wainitagane, ena dukadukali tiko me yacova na yakavi.18 “‘Ni moce vata e dua na tagane kei na yalewa qai bura nona wai, me rau sili ena wai, rau na dukadukali tiko me yacova na yakavi.+19 “‘Ke dua na yalewa e lako tu ga mai vua na dra, ena vitu na siga nona dukadukali tiko ni matenivula.+ O koya e tarai koya ena dukadukali tiko me yacova na yakavi.+20 Na ka kece e davoca ni dukadukali voli mai na nona matenivula ena dukadukali, kei na ka kece e dabeca ena dukadukali.+21 O koya e tara na nona imocemoce me savata na nona isulu, me sili ena wai, ena dukadukali tiko me yacova na yakavi.22 O koya e tara na iyaya kece e dabeca, me savata na nona isulu, me sili ena wai, ena dukadukali tiko me yacova na yakavi.23 Ke dabeca o koya na imocemoce se dua tale na iyaya, na ka e tara qori ena vakadukadukalitaki koya me yacova na yakavi.+24 Ke qai mocevata kei koya e dua na tagane, mani takavi tagane+ na dukadukali ni nona matenivula, ena dukadukali o tagane me vitu na siga, ena dukadukali tale ga na imocemoce kece e davoca o tagane.25 “‘Ke dua na yalewa e lako tu ga vua na dra me vica vata na siga,+ ni se sega ni kena gauna ni nona matenivula+ se ni balavu sara na kena drodro mai na gauna e dau matenivula kina, ena dukadukali o koya ena siga kece e drodro tiko kina vua na dra, me vaka ga na veisiga e dukadukali kina ni matenivula tiko.26 Na imocemoce kece e davoca ena siga kece e drodro mai kina vua na dra, ena vaka na imocemoce ni nona dukadukali voli ni matenivula+ tiko, kei na iyaya kece e dabeca ena dukadukali me vaka e dau yaco ena gauna e dukadukali kina ni matenivula tiko.27 O koya ga e tara qori ena dukadukali, me qai savata nona isulu, me sili ena wai, ena dukadukali tiko me yacova na yakavi.+28 “‘Ia ni sa savasava o koya mai na drodro ni nona dra, ena wilika e vitu na siga, oti ena savasava+ mai.29 Ena ikawalu ni siga, me kauta e rua na kukuru se rua na ruve gone,+ qai kauta vua na bete ena icurucuru ni valelaca ni veitavaki.+30 Ena cabora na bete e dua me isoro ni ivalavala ca kei na dua tale me isoro kama, ena qai veisorovaki ena vukuna na bete ena mata i Jiova me baleta na nona dukadukali ni drodro mai vua na dra.+31 “‘Mo drau raica mera wasei tani tiko ga na Isireli mai na nodra dukadukali, mera kua kina ni mate ena nodra dukadukali, nira vakadukadukalitaka na noqu valeniveitavaki e tu ena kedra maliwa.+32 “‘Qo na lawa me baleta na tagane e drodro mai na yagona tabu e dua na ka, na tagane e dukadukali ni bura na nona wai,+33 na yalewa e dukadukali voli ni matenivula+ tiko, na tagane se yalewa kece e drodro mai yagona e dua na ka,+ kei na tagane e mocevata kei na yalewa dukadukali.’”


text: 1 Ena ivakatekivu a bula na Vosa,+ e bula vata kei na Kalou+ na Vosa, e dua na kalou*+ na Vosa.2 A tiko vata kei na Kalou o koya qo mai na ivakatekivu.3 E buli na ka kece ena vukuna,+ e sega ni dua na ka e buli me sega ni vakaitavi kina.Na ka kece e buli4 ena vukuna e rawa kina na bula, na bula qori e rarama ni tamata.+5 E cila yani na rarama ina butobuto,+ ia e sega ni bokoca rawa na rarama ya na butobuto.6 E tala mai na Kalou e dua na tagane me nona mata, na yacana o Joni.+7 E lako mai na tagane qo me ivakadinadina, me vakadinadinataki koya na rarama+ mera vakabauta na tamata kece ena vukuna.8 E sega ni rarama ya o koya,+ e mai tukuna ga na ka e baleti koya na rarama.9 Sa voleka ni lako mai vuravura na rarama dina ena mai vakararamataki ira na tamata kece ga.+10 A tiko e vuravura o koya,+ e bau vakaitavi ena caka ni vuravura,+ ia e sega ni kilai koya o vuravura.11 E lako ina nona vanua, ia era sega ni ciqomi koya na kainona.12 Ia vei ira kece na ciqomi koya, e solia vei ira na dodonu mera luve ni Kalou,+ ni laurai vei ira nodra vakabauta na yacana.+13 E vu vakalou+ nodra sucu, e sega ni vu ena nodra isema vakadra se lewa vakayago se lewa vakatamata.14 E mai tamata*+ na Vosa, e tiko vata kei keda, eda raica tale ga nona lagilagi, na lagilagi qo e solia o tamana vua na luvena duabau.+ E sinai ena loloma soli wale kei na dina.15 (E vakadinadinataki koya o Joni, io e kacivaka sara ga: “O koya ga qo au a vakaibalebaletaka tiko niu kaya, ‘O koya e muri au mai e uasivi au ni a bula e liu vei au.’”)+16 Na ka kece eda rawata, eda rawata ena uasivi ni nona yalololoma, ya na loloma soli wale e vakaikuritaki tiko ga.17 Ni a soli vei Mosese na Lawa,+ ia na loloma soli wale+ kei na dina e qai mai vakaraitaka o Jisu Karisito.+18 E sega ni dua na tamata sa raica na Kalou ena dua na gauna,+ na luvena duabau ga e vaka na kalou+ e tiko ena yasa i Tamana,*+ e tukuni koya.+19 Qo na ivakadinadina e solia o Joni nira talatala yani na Jiu vei ira na bete kei ira na Livai mai Jerusalemi mera lai tarogi koya: “O cei o iko?”+20 E sega tale ni vunitaka, e tukuna ga vakadodonu: “Au sega ni Karisito.”21 Era mani taroga: “O cei ga o iko, o Ilaija?”+ E kaya: “Sega.” “O iko na parofita?”+ E kaya: “Sega!”22 Era qai kaya vua: “O cei ga o iko? Tukuna mai me keimami lai tukuna vei ira na talai keimami mai. Vakamacalataki iko mada.”23 E kaya: “O yau ga na domo e kacivaka tiko ena vanua talasiga, ‘Ni vakadodonutaka na sala i Jiova,’*+ me vaka e tukuna na parofita+ o Aisea.”24 Era talai ira yani qori na Farisi.25 Era qai tarogi koya nira kaya: “Na cava ga o veipapitaisotaki kina ni o sega ni Karisito, se o Ilaija, se parofita?”26 E tukuna vei ira o Joni: “Au veipapitaisotaki ena wai. E maliwai kemuni tiko e dua oni sega ni kila.27 E muri au mai o koya qai sega mada ga ni ganiti au meu sereka na wa ni nona ivava.”+28 A yaco kece qo mai Pecani ena tai ni Joritani, na vanua e veipapitaisotaki tiko kina o Joni.+29 Ena siga tarava e raici Jisu ni lako tiko yani vua, qai kaya: “Raica na Lami+ ni Kalou ena kauta tani na nodra ivalavala ca+ na kai vuravura!+30 O koya ga qo au a vakaibalebaletaka tiko niu kaya: ‘O koya e muri au mai e uasivi au ni a bula e liu vei au.’+31 Au sega mada ga ni kilai koya, ia au veipapitaisotaki ena wai mera kilai koya kina na Isireli.”+32 E vakadinadina tale ga o Joni ni kaya: “Au raica ni lako sobu mai lomalagi na yalo tabu me vaka na ruve, e mai toka vua.+33 Au sega mada ga ni kilai koya, ia e kaya vei au o koya e talai au mai meu veipapitaisotaki ena wai: ‘O koya ga o raica ni lako sobu vua na yalo tabu qai lai toka vua,+ o koya qo ena veipapitaisotaki ena yalo tabu.’+34 Au raica sara ga, au vakadinadinataka tale ga ni o koya ga qo na Luve ni Kalou.”+35 Ena siga tarava eratou a tucake vata tu o Joni kei na rua nona tisaipeli.36 Ni raici Jisu ni taubale tiko, e kaya: “Raica, na Lami+ ni Kalou!”37 Ni rau rogoca ya na tisaipeli, erau muri Jisu sara.38 E qai vuki o Jisu, e raica ni rau muri tiko yani, e kaya vei rau: “Na cava drau vaqara?” Erau kaya vua: “Rapai, (kena ibalebale, “Qasenivuli”), oni vakaitikotiko i vei?”39 E kaya vei rau: “Drau lako mai, drau na qai raica.” Eratou gole vata sara, rau raica na vanua e vakaitikotiko kina, rau tiko e kea kei koya ena siga ya. Qo ni sa voleka na ikatini ni aua.*40 O Adriu+ na taci* Saimoni Pita e dua vei rau na rogoca na ka e tukuna o Joni mani muri Jisu sara.41 E kunea e liu na tacina o Saimoni, qai tukuna vua: “Keirau sa kunea na Mesaia”+ (kena ibalebale, “Karisito”),42 e kauti koya sara vei Jisu. Ni raici koya o Jisu e kaya: “O iko o Saimoni+ na luvei Joni, o na vakatokai o Kifa” (kena ibalebale, “Pita”).+43 Ena siga tarava e vinakata o Jisu me lako i Kalili. E raici Filipi+ sara, qai kaya vua: “Muri au mai.”44 O Filipi e kai Peciseita na nodrau koro o Adriu kei Pita.45 E raici Nacanieli+ o Filipi qai kaya vua: “Keitou sa kunei Jisu na luvei Josefa+ mai Nasareci, o koya e vola o Mosese ena Lawa kei ira tale ga na Parofita.”46 Ia e kaya vua o Nacanieli: “Ena bau kune e dua na ka vinaka mai Nasareci?” E kaya vua o Filipi: “Lako mai mo raica.”47 E raici Nacanieli sara o Jisu ni lako tiko yani vua, e kaya me baleti koya: “Raica, e dua na kai Isireli dina, e sega ni dau lawaki.”+48 E kaya vua o Nacanieli: “Oni kilai au vakacava?” E sauma o Jisu: “Au a raici iko ni o tiko ena ruku ni vunilolo ni bera ni kacivi iko o Filipi.”49 E kaya vua o Nacanieli: “Rapai, o kemuni ga na Luve ni Kalou, oni Tui Isireli.”+50 E kaya vua o Jisu: “O vakabauta ena vuku wale ga ni noqu tukuna niu raici iko ena ruku ni vunilolo? O na raica e levu tale na ka e uasivia qori.”51 E mani tukuna vua: “Au tukuna vakadodonu sara vei kemudou, dou na raica ni tadola na lomalagi, dou na raici ira na agilosi ni Kalou nira lako cake ra lako sobu tale ga vua na Luve ni tamata.”+


text:
iTukutuku i Sariti (1-6), i Filatelifia (7-13), i Leotisea (14-22)
3 “Vola vua na agilosi ni ivavakoso e Sariti: Qo na ka e tukuna o koya e tiko vua e vitu na yalo ni Kalou+ kei na vitu na kalokalo:+ ‘Au kila na nomu cakacaka, ni yacamu wale ga na bula, ia o mate.+2 Mo yadra tiko,+ mo vakaukauataka tale ga na ka sa vakarau mate, niu raica ni o sega ni vakacavara vinaka na nomu cakacaka ena mata ni noqu Kalou.3 O koya gona, mo nanuma tiko na ka e soli vei iko kei na ka o rogoca, mo muria tiko ga, mo veivutuni.+ Ia ke o sega ni yadra, au na lako yani me vaka na daubutako,+ o na sega sara ga ni kila na aua au na lako yani kina.+4 “‘Ia era tiko qori e Sariti eso era sega ni vakadukadukalitaka na nodra isulu,+ era na lako vata kei au ena isulu vulavula+ ni ganiti ira.5 O koya e qaqa,+ ena vakaisulu ena isulu vulavula,+ au na sega sara ga ni bokoca na yacana ena ivola ni bula,+ au na tukuna na yacana vei Tamaqu, vei ira tale ga na nona agilosi.+6 O koya e vakadaligana me rogoca sara na ka e tukuna na yalo tabu ina ivavakoso.’7 “Vola vua na agilosi ni ivavakoso e Filatelifia: Qo na ka e tukuna o koya e savasava,+ o koya e dina,+ o koya e tiko vua na ki i Tevita,+ e dolava kina na katuba ena sega ni dua e sogota, qai sogota me kua ni dua e dolava:8 ‘Au kila na nomu cakacaka—raica! Au sa dolava tu qo e matamu e dua na katuba,+ e sega ni dua e sogota rawa. Au kila ni tiko vakalailai vei iko na kaukaua, o a muria na noqu vosa, o sega ni cakitaka na yacaqu.9 Raica! Au na vakaroti ira na ilawalawa* i Setani era kaya nira Jiu, ia era sega,+ era lasulasu ga—raica! Au na vakatalai ira yani mera cuva e yavamu, mera kila tale ga niu lomani iko.10 Ni o muria na ka o rogoca me baleta noqu vosota,+ au na maroroi iko ena gauna ni veivakatovolei+ ena vakilai e vuravura taucoko, mera vakatovolei kina na tiko e vuravura.11 Au na lako totolo yani.+ Mo taura matua na ka sa tu vei iko, me kua ni dua e taura na nomu isala.+12 “‘O koya e qaqa—au na lesi koya me duru ena valenisoro ni noqu Kalou, ena sega sara ga ni lako tani mai kina, au na qai vola vua na yaca ni noqu Kalou+ kei na yaca i Jerusalemi Vou+ na nona koro na noqu Kalou, e lako sobu mai lomalagi, kei na yacaqu vou.+13 O koya e vakadaligana me rogoca sara na ka e tukuna na yalo tabu ina ivavakoso.’14 “Vola vua na agilosi ni ivavakoso e Leotisea:+ Qo na ka e tukuna na Emeni,+ na ivakadinadina+ yalodina e daudina tale ga,+ na imatai ni ibulibuli ni Kalou:+15 ‘Au kila na nomu cakacaka, ni o sega ni batabata se katakata. Au diva mo batabata se mo katakata.16 O koya gona, ni o katakata vakalailai ga o qai sega ni katakata+ se batabata,+ au na luaraki iko mai gusuqu.17 Ni o kaya, “Au vutuniyau+ qai taukena e levu na iyau, au sega sara ga ni gadreva e dua na ka,” ia o sega ni kila ni o macawa, o vakaloloma, o dravudravua, o mataboko, o luvawale tale ga,18 au vakasalataki iko mo volia vei au na koula e vakasavasavataki ena bukawaqa mo vutuniyau kina, mo volia tale ga na isulu vulavula mo tokara me kua ni laurai na nomu madua ni o luvawale,+ kei na iboronimata mo boroya kina na matamu+ mo rai rawa.+19 “‘O ira kece au lomana au vunauca, au vakadodonutaka tale ga.+ O koya gona, mo gumatua qai veivutuni.+20 Raica! Au sa duri tu e katuba, au tukituki tiko. Ke dua e rogoca na domoqu qai dolava na katuba, au na curu i nona vale, au na vakayakavi vata kei koya, o koya vata kei au.21 O koya e qaqa,+ au na vakadonuya me dabe vata kei au ena noqu idabedabe vakaturaga,+ me vaka ga niu qaqa au qai dabe+ vata kei Tamaqu ena nona idabedabe vakaturaga.22 O koya e vakadaligana me rogoca sara na ka e tukuna na yalo tabu ina ivavakoso.’”


text:
E Dua ga na iGu Tawarairai na Kalou?
Me Download
Kena iSau Vakaivolatabu
E sega ni vakatauvatani rawa na kaukaua e tu vua na Kalou. E kaya na iVolatabu me baleta na sala e bulia kina na isoso kalokalo na Kalou: “Moni tacake i lomalagi moni raica. O cei e buli ira qori? O koya e kauti ira mai vakamataivalu ena kedra iwiliwili, e kacivi ira kece ena yacadra. Ena nona kaukaua levu kei na nona igu vakatubuqoroqoro, e sega ni dua e yali.”—Aisea 40:25, 26.
E sega ni dua ga na igu tawarairai na Kalou. E vakaraitaka na iVolatabu ni Kalou e dau lomani keda qai cata na ka ca. (Same 11:5; Joni 3:16) E vakaraitaka tale ga ni rawa ni vakararawataka na lomana na ka eda cakava.—Same 78:40, 41.


text:
BCG Vaccine: After Care for Parents – Fijian version
Na kena qarauni na vanua e cula e na BCG
Na veika mo namaka ni cula oti ko luvemu e na wai ni cula na BCG
E na loma ni 1 ki na 6 na macawa, e na basika e dua na bodaka damudamu lailai e na vanua e cula. E dodonu me maca na bodaka oqo e na vica na macawa e tarava.
Ni oti e 6 ki na 12 na macawa, e rawa ni kacabote na bodaka ka vakawai. Kevaka e yaco oqo, ubia e na lidi mamare ka lawalawa me rawa ni liwava na cagi na vanua e cula. Kua ni vakayagataka na palasita.
E rawa ni taura e tolu na vula me qai maca na bodaka, ka na toka na kena mawe. Oqo na ka e namaki me yaco.
Na kena qarauni na vanua e cula
- Me dau savasava ka mamaca na vanua e cula.
- Kevaka e bodaka na vanua e cula, ubia e na lidi mamare ka lawalawa me rawa ni liwava na cagi na vanua e cula.
Kakua ni boboka se mila na vanua e cula.
Kakua ni vakapalasitataka na vanua e cula.
Kakua ni boroya e na dua na wainimate, waiwai, se draunikau na vanua e cula.
Kakua ni yagoya se masia na vanua e cula.
Kevaka ko nuiqawaqawataka e dua na ka se ko via kila e so tale na i vakamacala me baleta na mate ni gacagaca (TB) se na wai ni cula na BCG, yalovinaka veitaratara kei na nasi ni bula raraba (Public Health Nurse) e na nomu i tikotiko.
Kevaka ko via taroga e so na ka, se ko nuiqawaqawa, e rawa ni ko qiria e na taudaku ni gauna ni cakacaka, na talevoni e sega ni saumi ni Healthline e na naba 0800 611 116.


text:
1Hiva va kamo ni tinasuna e Setani sari na tinoni Izireli, ke poni nia binalabala sa se Devita pude nae i sari na tie pa Izireli.
2Ke zama ia Devita se Zoabi meke sari na koimata koari na tie varipera, “Mi la nae i sari na tie Izireli, podalae pa Biasiba kamo pa Dani, meke pule mae tozi nau pude boka gilania rau ka visa sinokudi sari na tie.”
3Olaṉa se Zoabi, “Mani va sokui e Zihova sari na tinoni Izireli, keke gogoto totoso hola nia sapu korapa koa kamahire! Qua baṉara, vegua na lopu na mua nabulu tu sari doduru? Na vegua ke hiva tavetia agoi sa ginugua hie? Vegua, ke hiva va kamo ni sinea agoi sari na tie Izireli?”
4Ba sa zinama tanisa baṉara si turu hola ke taluarae se Zoabi meke vura la nae i sa sari na tie Izireli pa doduruna sa popoa Izireli meke kekere pule mae si asa pa Zerusalema.
5La tozia Zoabi koe Devita sa doduruna sa ninaedi rina tie sapu garo pude somana koasa qeto minate: keke vuro keke gogoto tina tie pa Izireli, somanadi koasa ninae asa si ka made gogoto zuapa ṉavulu tina tie pa butubutu Ziuda.
6Ba lopu vagi sa sari na ninaedi ri na butubutu te Benisimane meke Livae sina sea la koe Zoabi sa ginarunu tanisa baṉara.
7Lopu qetu nia sa Tamasa sapu gua ele ta tavete, ke va kilasia Sa sa butubutu Izireli.
8Meke zama la se Devita koasa Tamasa, “Ele tavetia rau si keke sinea nomana hola! Mamu taleoso nau, na dinuviduvili si tavetia rau.”
9Ke zama se Zihova koe Qadi, sa poropita te Devita,
10“La mamu tozi nia se Devita, sapu ka ṉeta ginugua si poni nia Arau koasa, meke pude vizatia sa si keke. Asa sapu vizatia sa si kaqu tavetia Arau.”
11La tozi nia Qadi se Devita, “Zama guahe sa Tamasa, ‘Vizatia sapu hiva nia goi:
12Ka ṉeta vuaheni soṉe, babe ka ṉeta sidara ta hadu luli koari na mua kana meke ta raza pilipule koari na dia tie varipera, babe ka ṉeta rane koasa vedara te Zihova sapu na oza. Kote garunu atu nia Sa pa popoa Izireli turaṉae sa Nana mateana sapu kaqu vata evaṉia sa minate pa doduruna sa popoa Izireli.’ Ego, mamu vizatia sa sa inolaṉa kaqu paleke pule la nia rau koe Zihova.”
13Olaṉa se Devita koe Qadi, “Tasuna hola si arau koasa ginugua hie! Ba lopu hiva tava kilasa pa keke tie si rau. Mani telena e Zihova va kilasa au, sina noma hola tugo sa Nana tataru.”
14Ke garunu la nia e Zihova sa oza pa Izireli, meke ka zuapa ṉavulu puta tina tie Izireli si mate.
15Sipu podalae hiva va matei sa mateana te Zihova si pa Zerusalema, si hobea e Zihova sa nana binalabala koasa vina kilasadi rina tie, meke zama ia Sa sa mateana sapu va matedi ri, “Beto! Pada mo!” Turu kapae nana sa mateana koasa vasina te Aruna sa tie Zebusaiti vasina tana vari paqaha kiko huiti koari na qaqalotodi.
16Meke eṉa sage se Devita meke dogoria sa sa mateana korapa turu nana pa galegalearane pa vari korapana sa kasia popoa meke maṉauru, taṉinia nana sa vedara pude huhuara pa Zerusalema. Ke hoqa oporapaha la pa pepeso se Devita meke sari na koimata pa Izireli, poko ni rini sari na poko baika.
17Meke varavara la koe Tamasa se Devita, “Kei Tamasa, arau mo si tavetia sa sinea. Arau mo tozi ni pude naei sari na tie varipera. Ba sari na tie hire si kekeṉoṉo gua rina sipi. Nasa sa sinea tadi na tie hire? Kei Zihova qua Tamasa, Mu va kilasau mo meke sari qua tatamana. Mamu va rizu pania sa vina kilasa hie koari na Mua tinoni.”
18Meke tozi nia sa mateana te Tamasa se Qadi pude la tozi nia se Devita pude sage la meke kuria keke hope te Zihova koasa vasina te Aruna sa tie Zebusaiti vasina tana vari paqaha kiko huiti koari na qaqalotodi.
19Va tabea Devita sa zinama te Tamasa meke sage la, gua sapu tozi nia Qadi koasa.
20Sipu korapa varipaqahi ni Aruna sari na kiko huiti koari na qaqalotodi si taliri si asa meke dogoria sa sa mateana; sari ka made tuna koreo pu koa turaṉia si govete meke la tome dia.
21Totoso dogoria Aruna se Devita sa baṉara korapa ene mae, si taluarae si asa koasa vasina tana vari paqaha kiko huiti koari na qaqalotodi, meke todoṉo gore pa kenuna e Devita, sa isumatana si tiqu la pa pepeso.
22Zama la se Devita koasa, “Mu holuholu mae nia koa rau sa mua vasina tana vari paqaha kiko huiti koari na qaqalotodi, pude maqu kuria sa hope te Zihova, pude va nosoa sa oza sapu raza koari na tie. Kaqu vatu nia rau sa doduruna sa hinoluna sa.”
23Olaṉa se Aruna, “Qua baṉara, mamu vagia, mamu tavetavete nia gua sapu hiva tavetia goi. Hire sari na bulumakao pude va vukivukihi va uququ ni koasa hope, meke hire sari labelabetena sa munamunalana pude sa hudana sa nika meke na huiti, pude tana vinariponi huiti. Poni beto atu ni rau koa goi sari doduru hire.”
24Ba olaṉa sa baṉara Devita, “Lokari, na kaqu tabaria rau sa doduruna sa hinoluna. Lopu kaqu vagi moka ponia rau se Zihova koari na likakalae sapu tamugoi meke tavetia sa vinukivukihi.”
25Ke tabaria Devita koe Aruna sa hinoluna sa vasina tana vari paqaha kiko huiti koari na qaqalotodi ka onomo gogoto poata qolo.
26Meke tiqe kuria Devita sa hope te Zihova meke veko vala nia sa sa vinukivukihi vina uququ meke sa vinukivukihi binaere. Varavara si asa meke olaṉia Zihova ke garunu gore la nia Sa sa nika mae gua pa maṉauru pude sului sari na vinukivukihi koasa hope.
27Meke tozi nia Zihova sa mateana pude vekoa pa nana vovoina sa nana vedara, ke va tabea sa mateana.
28Dogoria Devita sapu olaṉia Zihova sa nana vinaravara, ke va vukivukihi si asa koasa hope pa vasina te Aruna, sa tie Zebusaiti.
29Pa totoso asa si sa Ipi Hopena te Zihova sapu kuria e Mosese pa soloso qega, meke sa hope vasina hoke ta tavete sari na vina vukivukihi va uququ si korapa koa dia tu koasa vasina vahesihesiana pa Qibione.
30Ba na lopu boka la se Devita vasina pude tepatepa koasa Tamasa, sina matagutu nia sa sa vedara tanisa mateana te Zihova.


text: 3 O Mosese e qai ivakatawanisipi nei Jecoro na vugona,+ na bete ni Mitiani. Ni kauta tiko na qelenisipi ina ra ni vanua talasiga, e yaco sara i Orepi na ulunivanua ni Kalou dina.+2 E qai rairai vua na agilosi i Jiova ena yameyame ni buka e loma ni dua na kau vakavotona.+ Ni rai tiko yani, e raica ni caudre tiko na kau vakavotona, ia e sega ni yavu na vunikau.3 E kaya o Mosese: “Au na lako meu lai raica na ka duatani qo, meu raica mada se cava e sega ni kama yavu kina na kau vakavotona.”4 Ni raica o Jiova ni lako yani me vakaraica, e kacivi koya sara mai na loma ni kau vakavotona qai kaya: “Mosese! Mosese!” e sauma o koya: “O yau saka qo.”5 E qai kaya: “Kua ni toso voleka mai. Luvata mai yavamu nomu ivava, baleta na vanua o butuka tu e qele tabu.”6 E kaya tale o koya: “O yau na Kalou i tamamu, na Kalou i Eparama,+ na Kalou i Aisake,+ kei na Kalou i Jekope.”+ E qai vunia na matana o Mosese, ni rere me raica na Kalou dina.7 E kuria o Jiova: “Au sa raica dina na nodra vakaloloma na noqu tamata e Ijipita, au sa rogoca tale ga na nodra tagi ena vukudra na veivakasaurarataki mera cakacaka, niu kila vinaka na ka mosimosi era vakila tiko.+8 Ia qo au na lako sobu meu vakabulai ira mai na ligadra na kai Ijipita,+ au na qai kauti ira cake mai na vanua oya ina dua na vanua vinaka qai vakacirigalala, na vanua e drodro kina na sucu kei na oni,+ na nodra vanua na kai Kenani, na Itaiti, na Amoraiti, na Perisaiti, na Aivaiti, kei ira na Jepusaiti.+9 Ia raica! Sa yaco mai vei au na nodra tagi na Isireli, au sa raica tale ga na nodra vakaloloma nira vakasaurarataki vei ira na kai Ijipita.+10 Lako mai meu talai iko vei Fero, mo lai kauti ira tani mai Ijipita na noqu tamata, na Isireli.”+11 Ia e kaya o Mosese vua na Kalou dina: “O cei o yau meu lako vei Fero, meu lai kauti ira tani na Isireli mai Ijipita?”12 E sauma o koya: “Au na tiko sara ga kei iko,+ qo na ivakatakilakila vei iko ni o yau ga au talai iko: Ni o kauti ira tani na tamata mai Ijipita, oni na qarava* na Kalou dina ena ulunivanua qo.”+13 Ia e kaya o Mosese vua na Kalou dina: “Vakacava keu yaco yani vei ira na Isireli, au qai kaya vei ira, ‘Na nodra Kalou na tukamuni e talai au tiko mai vei kemuni,’ ia ra qai taroga, ‘O cei na yacana?’+ Na cava meu tukuna vei ira?”14 E mani kaya na Kalou vei Mosese: “Au na Cakava na ka ga au Vinakata.”*+ E kaya tale: “Qo na ka mo tukuna vei ira na Isireli, ‘O koya e talai au mai vei kemuni e yacana o Au na Cakava.’”+15 E kaya tale vei Mosese na Kalou:“Qo na ka mo tukuna vei ira na Isireli, ‘O Jiova na nodra Kalou na tukamuni, na Kalou i Eparama,+ na Kalou i Aisake,+ kei na Kalou i Jekope+ e talai au mai vei kemuni.’ Qo na yacaqu me tawamudu,+ meu nanumi kina mai na dua na itabatamata ina dua tale na itabatamata.16 Mo lako, lai kumuni ira na qase ni Isireli, mo kaya vei ira, ‘E rairai vei au o Jiova na nodra Kalou na tukamuni, na Kalou i Eparama, i Aisake, kei Jekope, e kaya: “Au sa raici kemuni+ kei na veika e caka vei kemuni e Ijipita.17 Au mani kaya, au na kauti kemuni tani mai na veivakalolomataki+ e ligadra na kai Ijipita, ina nodra vanua na kai Kenani, na Itaiti, na Amoraiti,+ na Perisaiti, na Aivaiti, kei na Jepusaiti,+ ina vanua e drodro kina na sucu kei na oni.”’+18 “Era na rogoca sara ga na domomu,+ o na lako, o iko kei ira na qase ni Isireli vua na tui Ijipita, moni kaya vua: ‘O Jiova na nodra Kalou na Iperiu+ e vosa vei keimami. Ni yalovinaka, me keimami lako ena ilakolako siga tolu ena vanua talasiga, me keimami lai vakacaboisoro vei Jiova na neimami Kalou.’+19 Ia o yau, au kila vinaka ni na sega ni vakadonuya na tui Ijipita moni lako, vakavo ke vakasaurarataki koya e dua na liga qaqa.+20 Au na qai dodoka yani na ligaqu meu mokuti Ijipita ena noqu cakacaka veivakurabuitaki kece e kea, oti oya ena qai vakatalai kemuni tani o koya.+21 Au na cakava mera nanumi na noqu tamata ena matadra na kai Ijipita, ni oni sa biubiu oni na sega ni lako ligalala.+22 Na yalewa yadua me kerea vei koya erau tiko veivolekati, vei koya tale ga na yalewa e tiko ena nona lomanivale na iyaya siliva, na iyaya koula, kei na isulu, moni qai vakadarama qori vei ira na luvemuni tagane kei ira na luvemuni yalewa, oni na yauta na nodra iyau na kai Ijipita.”+


text: 7 Ni vosa oti vei ira na vakarogoci koya tiko, sa qai curu i Kapenaumi.2 E tauvimate voli qai voleka sara ni mate na nona dauveiqaravi e dua na turaganivalu, qo na dauveiqaravi e dau lomana vakalevu.+3 Ni rogoca na itukutuku kei Jisu, e mani tala eso na nodra qase na Jiu mera lai kerei koya me gole mada yani me lai vakabula na nona dauveiqaravi.4 Nira yaco yani vei Jisu, era vakamasuti koya: “E yaga moni cakava vua na ka keimami kerea qo,5 ni dau yaga vakalevu ina neimami matanitu, e tara tale ga na neimami valenilotu.”6 E lako vata kei ira o Jisu. Ia ni bera ni yaco i vale sa talai ira mai eso nona itokani na turaganivalu mera kaya vei Jisu: “Turaga, moni kua ga ni lako mai, e sega ni veiganiti moni curu ina noqu vale.+7 Oya na vuna au sega ni lako yani kina vei kemuni. Ke oni vosa ga, ena qai bula na noqu dauveiqaravi.8 O yau mada ga au dau vakarorogo ina lewa. Era vakarorogo tale ga vei au na sotia, niu tukuna vua e dua, ‘Lako!’ E lako sara, niu tukuna tale vua e dua, ‘Lako mai!’ E lako sara mai o koya, au tukuna vua na noqu dauveiqaravi, ‘Cakava qo!’ E cakava sara o koya.”9 E kurabui o Jisu ni rogoca na vosa ya, e vuki vei ira na ilala levu era muri koya tiko qai kaya: “Au tukuna vei kemuni, au sega mada ga ni raica e Isireli e dua me va qo na levu ni nona vakabauta.”+10 Nira lesu i vale o ira na talai mai, era raica ni sa bula vinaka na dauveiqaravi.+11 Oti ga ya e gole sara ina koro o Neini, era tomani koya tiko nona tisaipeli kei na dua na ilala levu.12 Ni volekata yani na matamatanikoro, isa, sa colati mai e dua na mate. E luvena tagane duadua ga e dua na marama,+ e yada tale ga. Era lako vata mai kei koya e dua na ilala levu mai na koro.13 Ni raici koya na Turaga, e lomani koya dina+ qai tukuna vua na yada: “Kua ni tagi.”+14 E toro volekata na tavata qai tara. Era tu vakadua na colata tiko na mate, qai kaya o Jisu: “Cauravou, au tukuna vei iko, duri!”+15 E duri na cauravou qai vosa, mani soli koya sara o Jisu vei tinana.+16 E tuburi ira kece na rere, era vakacaucautaka na Kalou ena nodra kaya: “Sa basika ena keda maliwa e dua na parofita levu,”+ sa “yalololoma na Kalou vei ira nona tamata.”+17 E kuruseta na vanua kece o Jutia kei na veivanua voleka na itukutuku qo.18 Eratou talanoataka vei Joni na nona tisaipeli na ka kece era yaco qo.+19 Mani kaciva e rua nona tisaipeli o Joni qai talai rau vua na Turaga me rau taroga: “O kemuni o koya ena lako mai,+ se me keimami waraka e dua tale?”20 Ni rau yaco yani vei Jisu erau kaya vua: “E talai keirau mai o Joni na Dauveipapitaisotaki me keirau taroga, ‘O kemuni o koya ena lako mai, se me keimami waraka e dua tale?’”21 Ena gauna vata ya, e vakabula e levu na tauvimate,+ o ira na vakaleqai ena mate bibi, kei ira e curumi ira na yalo velavela, era rai tale ga e levu na mataboko.22 E sauma vei rau o Jisu: “Drau lai tukuna vei Joni na ka drau raica kei na ka drau rogoca. Era sa rai na mataboko,+ era lako na lokiloki, era vakasavasavataki na vukavuka, era rogo na didivara,+ era vakaturi na mate, sa tukuni tale ga na itukutuku vinaka vei ira na dravudravua.+23 E marau o koya e sega ni tarabe ena vukuqu.”+24 Ni rau sa vakanadaku na italai nei Joni, e qai vakamacalataki Joni vei ira na ilala levu o Jisu: “Na cava oni lai raica ena vanua talasiga? Na gasau e liwava na cagi?+25 Na cava ga oni lai raica? E dua e tokara na isulu e malumu vinaka?*+ Era tiko ga ena valenitui o ira na dau tokara na isulu totoka ra qai tikovinaka.26 O cei ga oni lai raica? Na parofita? Io, au tukuna vei kemuni, e uasivia sara na parofita.+27 Qo na ka e volai me baleti koya, ‘Raica! Au sa tala e dua na noqu italai me liu vei iko, ena vakarautaka na nomu sala.’+28 Au tukuna vei kemuni, vei ira kece na sucu mai, e sega ni dua e uasivi Joni, ia o koya e lailai duadua ena Matanitu ni Kalou e uasivi vua.”+29 (Nira rogoca na lewenivanua kei ira na daukumuni ivakacavacava na vosa ya, era vakarogoya ni yalododonu ga na Kalou, nira papitaisotaki ena papitaiso i Joni.+30 Ia era beca na ivakasala* ni Kalou o ira na Farisi kei ira na kila vinaka na Lawa.+ O ira qo a sega ni papitaisotaki ira o Joni.)31 “O cei gona meu vakatauvatana kei na itabatamata qo, era vakataki cei?+32 Era vakataki ira na gone era tiko ena makete, era kacivi ira na nodra icaba, era kaya, ‘Keimami uvuca vei kemuni na bitunivakatagi, ia oni sega ni meke, keimami tagiyaso ia oni sega ni tagi.’33 E vaka kina o Joni na Dauveipapitaisotaki, e sega ni kana madrai se gunu waini,+ ia oni kaya, ‘E tiko vua na timoni.’34 Ni lako mai na Luve ni tamata e kana e gunu, oni se kaya ga, ‘Raica! E tamata dau kanavoro qai daugunu waini, e nodra itokani na daukumuni ivakacavacava kei ira na ivalavala ca!’+35 Ena qai kilai ga o koya e vuku ena ka kece e cakava.”*+36 E vakamasuti koya voli e dua na Farisi me rau lai kana vata. E mani curu ina nona vale na Farisi, lai dabe sara ena teveli.37 E rogoca e dua na yalewa ivalavala ca ena koro ni kana* tiko o Jisu ena vale ni Farisi ya, mani kauta yani e dua na tavaya* waiwai boivinaka.+38 E tekiduru e yava i Jisu, e tagi, mani vakasuasuataka na yava i Jisu ena wainimatana qai vakamamacataka ena drauniuluna. E reguca tale ga na yavana qai livia kina na waiwai boivinaka ya.39 Ni raica ya na Farisi e sureti koya, e kaya e lomana: “Ke parofita dina o ka qo, ena kila se o cei e tarai koya tiko, e yalewa vakacava tale ga, ni yalewa ivalavala ca.”+40 E kaya o Jisu: “Saimoni, au via tukuna vei iko e dua na ka.” E kaya o Saimoni: “Ni tukuna mai, Qasenivuli!”41 “Rau dinau tu vua e dua na turaga e le rua, e dua e dinautaka e 500 na dinari,* e dua e 50.42 Ni rau sega ni sauma rawa na nodrau dinau, e vosoti rau ruarua. O cei vei rau qo ena lomani koya vakalevu?”43 E sauma o Saimoni: “Au vakabauta o koya e levu nona dinau.” E kaya vua: “E donu nomu isaunitaro.”44 E vuki o Jisu vua na yalewa qai kaya vei Saimoni: “O sa raica na yalewa qo? Niu curu mai nomu vale, o sega ni vakarautaka na wai me vui kina na yavaqu. Ia na yalewa qo e vakasuasuataka na yavaqu ena wainimatana qai vakamamacataka ena drauniuluna.45 O sega ni bau reguci au, ia na yalewa qo e sega ni cegu nona reguca na yavaqu mai na gauna au curu mai kina.46 O sega ni livia e uluqu na waiwai, ia na yalewa qo e livia e yavaqu na waiwai boivinaka.47 Au kaya vei iko, sa vosoti e levu na nona ivalavala ca ena ka e cakava qo,+ ni loloma vakalevu. Ia e vosoti vakalailai o koya e loloma vakalailai.”48 E qai kaya vua na yalewa: “Sa vosoti na nomu ivalavala ca.”+49 Era veikayaka na dabe vata tiko kei koya ena teveli: “Sa dua na ka o ka qo ni vosota na ivalavala ca!”+50 E kaya o Jisu vua na yalewa: “E vakabulai iko na nomu vakabauta,+ lako ena vakacegu.”


text:
VAKILAI NA KENA LUTU MAI NA TIKITIKINI WAI CEVATA(HAILSTONES) ENA YAKAVI NIKUA
Written by Mika Qalobula on November 15, 2022
E vakilai ena yakavi nikua mai na yasayasa mai na koro o Kasavu kei Naduruloulou mai Tailevu,na kena lutu na tikitiki ni wai cevata(Hailstones),ena gauna e tau kina e dua na uca bi ena yakavi nikua ka lako vata na kaukauwa ni cagi.
Nai yaloyalo oqori e tabaki mai na koronivuli mai Waidra Muslim Primary School mai Kasavu, ka ra  kurabuitaka na qasenivuli na veika oqo, me vaka ni ka vou na veika e mai yaco,ka mai yaco ga ena dua na gauna lekaleka, ka rauta toka ni 15 kina 20 na miniti,ka babale talega kina na vunikau,lutu mai na taba ni kau ena kaukauwa ni cagi kei na uca.
VITIFM -92.2FM,92FM,92.6FM
VITIFM E KAMICA QAI KACHI !!!
PC – BILL GUCAKE
VC – SIO NACOLATABUA.


text:
Gugumatua
Na gugumatua e dua na sector ka na vakavurea na iyaya se veiqaravi. Na ivurevure levu ni ilavo ni dua na ilawalawa se kabani sa ivakatakilakila ni cakacaka e dodonu me ivakatagedegedetaki. Ni sa tiko e dua na ilawalawa levu na ivurevure ni so na itabatamata, e sa nanumi tiko ni ra sa cakacaka tiko ena gugumatua duidui.[1]
Na Gugumatua Cowiri e vakavuna na vakatorocaketaki ni buliyaya me baleta na kena vakarautaki na veika lelevu ka consequent na veisau ena itikotiko. e buliyaya na katakata ni vakanukilia, ia e muri e qai dewa na livaliva ni sa tara oti e dua na veilawa vakalivaliva. A soqoni lilni na mekenikitaki ni soqoni ni vakasoqoni vata me ra soqoni vata ena dua na tokaruatakarawa, vata kei ira era vakaitavi ena kena vakayacori na veikalawa yadua ena gauna ni cakacaka. Oqo e basika kina na tubu bibi ena efficiency, ka kena vakalailaitaki sobu na isau ni kena cakacakataki. E muri a qai vakalivaliva sara iyaya me sosomitaka na daunitalevoni vakatamata. E tiko na iwalewale oqo ena kena vakatorocaketaki na kompiuta kei robot.
veitikina[veisau | edit source]
- ↑ "'Definition of Industry' Investopedia". 2003-11-20. Archived from the original on 2017-07-24.


text:
Aironi
Aironi se kakumea e dua na wainimate elemedi kei na ivakatakarakara Fe (mai na vaka-Latina: ferrum) atomic naba 26. Na wainimate elemedi e kakumea.
Ristine kei vakalogalogavinakataki savasava eso era sa iloilo ni silivava-sa sika. Ia, na cakava kaukamea e dau tu ga ena okosijeni kei wai me solia kina na dravu ki loaloa na hydrated aironi oxides, ka kilai levu me vaka na veveka. E sega ni oxides e so tale na kakumea, na fomu oqori passivating vakaoti, veveka occupies e levu cake sara na ivola mai na aironi ka vakakina na tikitiki, vakatakila o bulabula eso ni vakanaveveka.


text:
Tukutuku ni Veigauna Na Cadra Ni Noda Radini Peresitedi Vou
Ko Vilomena Dikumete Nakete na watina na turaga na Tui Macuata ka Peresitedi ni noda vanua o Ratu Wiliame Katonivere.
E rua na luvedrau.
O Vilomena e cavutu mai ena Tokatoka o Nabariqi, Mataqali o Namama, Yavusa o Namama, Koro o Namama ena yasana vakaturaga o Macuata.
Na nona itubutubu turaga o Samuela Nakete, kei na nona tubutubu marama o Laite Balaisaga.
Na nona itutu vakavanua na Qase se na Matua ni Valelevu.
Oqo e kena ibalebale e liga ni veiqaravi ka dau ni vakasala ki vei ira na turaga se na vuvale vakavunivalu na Tui Macuata.
E ratou lewe va ena nona loma ni vuvale ka karua ni ulumatua.
E tukuna o Vereti Veisamasama mai na koro ko Namama, nio Vilomena, e dua na marama dau rerevaka na Kalou.
E dua na marama yalodina ena nona qarava nai itavi ni vanua, lotu kei na kaci na matanitu.
E dina ni lai vakawatitaka na turaga, ia e biuti koya tu ga ira ka vakamuria vinaka tiko ga na itovo kei na valavala vakavanua e dodonu me vakayacora vua na turaga watina.
Tomana ko Vereti ni yalo kei na itovo ni bula nei Vilomena era kila kece na tamata.
E lomani ira vakatautauvata na wekadrau mai na yasana ruarau.
E dau sega ni vakaduiduitaka e dua.
E kaya ni nona bula e muria sara tu ga vakavinaka na ka e dodonu me cakava e dua na marama tawavanua ki vua na nona turaga. Oqo wili kina na vakarautaki ni kena kakana, dabe ira ka me cobo.
Oqo na veika e cakava tiko ena nona vale ena veisiga kece.
Nira dau gole ena nodratou itikotiko mai Delai Labasa, e dau sega vakadua ni guilecavi me dau caka na masu ena Vitu na kaloko ena veiyakavi kece.
Oya e sa itovo tu ni nodrau bula na veiwatini ena veisiga.
E marama dau lotu, baleta ni susugi ka vakavulici vinaka yani ena nona loma ni vuvale.
Tukuna o Vereti na nona sa lai taura na itutu levu oqo ena matanitu, e sega ni vakabekataka baleta ni na lai tomana tiko ga na nona veiqaravi cecere vua na vunivalu ena vanua cava ga e rau na gole kina.
E sega ni ka vou vua na nona na lai veiqaravi ena vale ni Peresitedi.
“E dua na marama yalo malumalumu ka dau ciqoma eso nai vakasala keimami dau vakasalataki koya kina.”
Na nona bula e tutaka sara tuga okoya na soqosoqo ni marama ena koro, tikina ka vaka kina na yasana o Macuata.
Ena sega ni lai tu vakasuka ena veika ena lai sotava ena vanua rau na gole kina.
Oqo e tukuni ni veigauna ena yavusa o Namama na veikacivi ni Kalou kei na nona mai cabeta e dua na wekai keitou na itutu levu oqo.
E 12 na Tikina e tiko ena yasana Macuata ka 105 taucoko nai wiliwili ni koro.


text:
WASE TINIKAONO
Digia mo Qarava na Kalou
1, 2. Na cava e bibi mo taroga? Na cava e bibi kina qori?
O SA na kila ena nomu vulica na iVolatabu ni levu era kaya nira qarava na Kalou, ia era vakavulica se cakava tiko na veika e cata na Kalou. (2 Korinica 6:17) Oya na vuna e vakarota kina o Jiova meda lako tani mai vei lotu lasu se o “Papiloni na Ka Levu.” (Vakatakila 18:2, 4) Na cava o na cakava? Eda na dui vakatulewataka na ka eda na cakava, e bibi tale ga meda taroga: ‘Au via qarava na Kalou ena kena ivalavala e vinakata, seu via muria tiko ga na kena ivalavala sa matau vei au?’
2 Dua na ka totoka ke o sa biuta se kere vakacegu mai na lotu lasu o dau lewena tu. Ia na lomamu e se rawa ni malele tiko ga ena so na ivalavala se ivakarau ni lotu lasu. Meda raica mada eso na ivalavala se ivakarau qori, kei na vuna meda vakatotomuria kina na rai i Jiova me baleta na veika qori.
IVAKATAKARAKARA KEI NA NODRA VAKALOMAVINAKATAKI NA MATE
3. (a) Na cava ena rairai dredre kina mera muduka eso na nodra vakayagataka na ivakatakarakara? (b) Na cava e kaya na iVolatabu ena vakayagataki ni ivakatakarakara ena sokalou?
3 Eso sa dede nodra vakayagataka voli mai na ivakatakarakara, itaba, se so tale na ka e tu ena nodra vale mera qarava kina na Kalou. Ke o dua vei ira qori, o na rairai nanuma ni cala ke o sega ni vakayagataka na ka va qori ni o qarava na Kalou. Ia nanuma tiko e vakavulici keda o Jiova ena ivalavala meda qaravi koya kina. E vakamatatataki tale ga ena iVolatabu ni sega ni vinakata o Jiova meda vakayagataka na ivakatakarakara ena sokalou.—Wilika Lako Yani 20:4, 5; Same 115:4-8; Aisea 42:8; 1 Joni 5:21.
4. (a) Na cava e tawayaga kina nodra vakalomavinakataki na mate? (b) Na cava e kaya kina vei ira na Isireli o Jiova mera kua ni veitaratara kei ira na mate?
4 Eso era vakaogai ira tale ga vakalevu ena nodra vakalomavinakataki na wekadra era sa mate. E rawa mada ga nira qaravi ira. Ia eda sa vulica oti nira sega ni rawa ni vukei keda se vakaleqai keda o ira na sa mate. Era sega ni lai bula tale tiko ena dua na vanua. E rerevaki ke saga e dua me veitaratara kei ira na mate, baleta na itukutuku e nanumi nira vakasavuya mai na mate e lako sara tiko ga mai vei ira na timoni. Oya na vuna e vakaroti ira kina na Isireli o Jiova mera kua ni saga mera veitaratara kei ira na mate, se vakaitavi ena ivalavala cava ga ni vakatevoro.—Vakarua 18:10-12; raica na iKuri ni iVakamacala 26 kei na 31.
5. O rawa vakacava ni muduka na nomu vakayagataka na ivakatakarakara, se na nomu vakalomavinakataki ira na mate?
5 O rawa vakacava ni muduka na nomu vakayagataka ena sokalou na ivakatakarakara, se na nomu vakalomavinakataki ira na mate? E bibi mo wilika na iVolatabu, qai vakasamataka vakabibi na rai i Jiova me baleta na veika qori. E “sevaka” o Jiova se ka vakasisila vua na ivakatakarakara kei na nodra vakalomavinakataki na mate. (Vakarua 27:15) Masu vei Jiova e veisiga me vukei iko mo vakatotomuria nona rai, mo qaravi koya tale ga ena kena ivalavala e vinakata. (Aisea 55:9) Io, e rawa ni vakaukauataki iko o Jiova mo biuta laivi na ka kece e sema ina sokalou lasu.
ME SOLEVUTAKI NA KIRISIMASI?
6. Na cava e digitaki kina na ika25 ni Tiseba me solevutaki kina nona sucu o Jisu?
6 E dua vei ira na olodei kilai levu e veiyasa i vuravura na Kirisimasi ra qai nanuma e levu ni solevutaki kina na nona sucu o Jisu. Ia na Kirisimasi e okati tiko ena sokalou lasu. E kaya e dua na encyclopedia nira dau marautaka na lotu butobuto mai Roma ena ika25 ni Tiseba na siganisucu ni matanisiga. Era sega ni kauaitaka na iliuliu ni lotu ni a sega ni sucu o Jisu ena ika25 ni Tiseba. Era nanuma mera solevutaka ga ena tikinisiga ya na nona sucu o Jisu nira vinakata mera mai lotu vaKarisito e levu era lotu butobuto. (Luke 2:8-12) Ia era sega ni solevutaka na Kirisimasi na tisaipeli i Jisu. E tukuni ena dua na ivola ni oti e 200 na yabaki nona sucu o Jisu, “e sega ni dua e kila na gauna e sucu kina o Jisu, e vica wale sara era kauaitaka mera kila na gauna dina e sucu kina.” (Sacred Origins of Profound Things) Sa oti e vica na drau na yabaki nona bula e vuravura o Jisu sa qai tekivu solevutaki na Kirisimasi.
7. Na cava era sega ni solevutaka kina na Kirisimasi na lotu vaKarisito dina?
7 Era kila e levu ni yavutaki ena ivakavuvuli ni lotu butobuto na Kirisimasi, na kena soqo ni marau kei na soli iloloma. Kena ivakaraitaki, a vakatabui tu ena dua na gauna me solevutaki e Igiladi kei na so na yasa i Merika na Kirisimasi ni yavutaki ena ivakavuvuli ni lotu butobuto. E dau totogitaki o koya e solevutaka, ia sega ni dede sa solevutaki tale na Kirisimasi. Era sega ni solevutaka na Kirisimasi na lotu vaKarisito dina nira via vakamarautaka na Kalou ena ka kece era cakava.
ME SOLEVUTAKI NA SIGANISUCU?
8, 9. Na cava era sega ni solevutaka kina na lotu vaKarisito taumada na siganisucu?
8 Dua tale na ka e solevutaki vakalevu na nona siganisucu e dua. Vakacava e dodonu mera solevutaka na lotu vaKarisito na siganisucu? E cavuti ga ena iVolatabu na nodra siganisucu o ira era sega ni qaravi Jiova. (Vakatekivu 40:20; Marika 6:21) E dau solevutaki ena gauna makawa na siganisucu mera lagiti kina na kalou lasu. Oya na vuna era vakabauta kina na lotu vaKarisito taumada “ni ivalavala ni lotu butobuto na solevutaki ni nona siganisucu e dua.”—The World Book Encyclopedia.
9 Era vakabauta mai Roma kei ira e Kirisi ena gauna makawa ni dau tiko e dua na yalo ena gauna kece e sucu kina e dua na gone, na yalo qori ena qai taqomaki gone ena nona bula taucoko. E tukuna na ivola The Lore of Birthdays “ni yalo ya erau veivolekati kei na kalou e vakabauti ni nona siganisucu tale ga na siga e sucu kina e dua na gone.”
10. Na cava eda sega ni solevutaka kina na siganisucu na lotu vaKarisito nikua?
10 O nanuma ni vakadonuya o Jiova na solevu era sema ina lotu lasu? (Aisea 65:11, 12) Sega, e cata na solevu va ya. Qori na vuna eda sega ni solevutaka kina na siganisucu se dua tale na olodei e sema ina lotu lasu.
BIBI ME KILAI NA KENA ITEKITEKIVU
11. Na cava era solevutaka kina na olodei eso? Na cava me bibi duadua vei iko?
11 Era sa kila tu eso ni yavutaki ena ivakavuvuli ni lotu butobuto na Kirisimasi kei na so tale na olodei, ia era se solevutaka tiko ga. Era nanuma ni gauna vinaka ya mera veimaliwai kina vakavuvale. Vakacava e va tale ga ya nomu rai? E sega ni cala nomu via veimaliwai kei ira na nomu vuvale. A tauyavutaka na vuvale o Jiova, qai vinakata meda marautaka noda veimaliwai kei ira na noda vuvale. (Efeso 3:14, 15) Ia me bibi duadua vei keda na noda veiwekani vinaka kei Jiova, sega ni noda vakalomavinakataki ira na wekada nida solevutaka na olodei e sema ina lotu lasu. E veiganiti kina na ka e kaya na yapositolo o Paula: “Vakadeitaka tiko ga na ka e vakadonuya na Turaga.”—Efeso 5:10.
12. Na olodei vakacava e cata o Jiova?
12 Era nanuma e levu ni sega ni bibi sara me kilai na itekitekivu ni dua na olodei, ia e duatani na rai i Jiova. E cata o koya na olodei e yavutaki ena sokalou lasu, e vakacerecerei kina na tamata se na ivakatakarakara ni matanitu. Kena ivakaraitaki, era dau vakayacora na kai Ijipita e levu na soqo me baleti ira na nodra kalou lasu. Nira biuti Ijipita mai na Isireli, era vakayacora e dua na soqo ni lotu butobuto ra qai vakatoka me “soqo vei Jiova.” E qai totogitaki ira o Jiova ena ka era cakava ya. (Lako Yani 32:2-10) Io, e kaya na parofita o Aisea meda “kua ni tara na ka e sega ni savasava!”—Wilika Aisea 52:11.
YALOVINAKA VEI IRA ESO TALE
13. Na cava o na rairai veinanuyaka ke o vakatulewataka mo sa kua ni solevutaka na olodei?
13 E levu na ka o na rairai veinanuyaka ke o vakatulewataka mo sa kua ni solevutaka na olodei. Kena ivakaraitaki: Na cava meu cakava ke ra via kila noqu itokani vakacakacaka na vuna au sega ni solevutaka kina na Kirisimasi? Na cava meu cakava ke soli vei au e dua na iloloma ni Kirisimasi? Na cava meu cakava ke vinakata o watiqu meu solevutaka na olodei? Au na vukei ira vakacava na luvequ mera kua ni vakalomalomani ira nira sega ni solevutaka na olodei se na nodra siganisucu?
14, 15. Na cava mo cakava ke vakanuinui vinaka se soli iloloma vei iko e dua ena gauna ni olodei?
14 E bibi meda yalomatuataka na ka eda na tukuna se cakava ena duidui ituvaki e basika. Kaya mada ke vakanuinui vinaka vei iko e dua ena gauna ni olodei, sega ni tukuni mo sa kua ni kauaitaki koya. O rawa ni vakavinavinakataki koya ga. Ia ke levu nona vakatataro, ena rai rai vinaka mo vakamacalataka vua na vuna o sega ni solevutaka kina na olodei. Nanuma tiko ga mo dau yalovinaka, veinanumi, qai veidokai. E kaya na iVolatabu: “Moni vosa ena yalovinaka ena gauna kece, me vakamasima, moni kila kina na ka moni tukuna vua na tamata yadua.” (Kolosa 4:6) De dua o rawa ni kaya ni o marautaka nomu veimaliwai kei ira eso tale, o dau soli iloloma tale ga. Ia o sa vakatulewataka mo kua ni cakava qori ena gauna ni olodei.
15 Vakacava ke soli iloloma vei iko e dua? E sega ni vakamatailalaitaka na iVolatabu na ka me caka, e kaya ga ni bibi me vinaka tiko ga noda lewaeloma. (1 Timoci 1:18, 19) De dua e sega ni kila o koya e via soli iloloma vei iko ni o sega ni dau solevutaka na olodei. Se na rairai kaya: “Au kila ni o sega ni dau solevutaka na olodei, au vinakata ga mo taura qo.” Se mani cava e yaco, e vakatau vei iko mo taura na iloloma se sega. Ia me vinaka tiko ga nomu lewaeloma ena ka o vakatulewataka. Eda sega ni via cakava e dua na ka ena vakaleqa noda veiwekani kei Jiova.
VAKACAVA O IRA NA LEWE NI NODA VUVALE?
16. Na cava mo cakava ke ra vinakata nomu vuvale mera solevutaka na olodei?
16 Vakacava ke ra via solevutaka na olodei na nomu vuvale? Kua ni veivala kei ira. Nanuma tiko ni tu vei ira na dodonu mera vakatulewataka na ka mera cakava. Mo yalovinaka tiko ga vei ira qai doka na nodra vakatulewa, me vaka ga na nomu vinakata mera doka na nomu vakatulewa. (Wilika Maciu 7:12.) Ia vakacava ke ratou vinakata nomu vuvale mo dou marautaka vata na olodei? Na imatai ni ka mo cakava, kerei Jiova ena masu me vukei iko mo vakatulewa vakayalomatua. Vakasamataka na kemu ituvaki, qai vakadidike ena so na ka e vauca na ituvaki qori. Me nomu inakinaki mo vakamarautaki Jiova ena ka kece o cakava.
17. O na vukei ira vakacava na luvemu mera kua ni vakalomalomani ira nira marautaka na olodei eso tale?
17 O na vukei ira vakacava na luvemu nira marautaka na olodei eso tale? O rawa ni tuvanaka eso na ka mera marautaka ena loma ni yabaki. O rawa ni soli iloloma tale ga vei ira ena so na gauna tawanamaki. Ia ke o vakayagataka vei ira na nomu gauna o qai lomani ira, ya na iloloma vinaka duadua o rawa ni solia vei ira.
TOKONA NA SOKALOU DINA
18. Na cava meda tiko kina ena soqoni?
18 Ke da via vakamarautaki Jiova, e sega ni rauta ga meda biuta na lotu lasu, se da cata na ivalavala kei na olodei e sema ina lotu lasu. E bibi tale ga meda tokona na sokalou dina. Eda rawa ni cakava qori ena noda tiko wasoma ena soqoni. (Wilika Iperiu 10:24, 25.) Na soqoni e dua na ituvatuva bibi ena sokalou dina. (Same 22:22; 122:1) E gauna vinaka tale ga ni noda veivakayaloqaqataki.—Roma 1:12.
19. Na cava e bibi kina mo tukuna vei ira eso tale na ka dina o vulica ena iVolatabu?
19 Eda rawa ni tokona tale ga na sokalou dina nida tukuna vei ira eso tale na veika eda sa vulica ena iVolatabu. E levu nikua era rarawataka na veika ca e yaco tu e vuravura. (Isikeli 9:4) De dua o kila eso vei ira qori. Vakamacalataka vei ira na veika totoka o vakanamata tu kina ena veigauna se bera mai. Ke o dau tiko ena soqoni o qai tukuna vei ira eso tale na ka dina ena iVolatabu, o na vakila ni sa na seavu na kamikamica kei lotu lasu kei na kena ivalavala ni sokalou. O na marau, ena vakalougatataki iko tale ga vakalevu o Jiova ke o digia mo qaravi koya ena kena ivalavala e vakadonuya.—Malakai 3:10.


text:
Era Yalorawarawa Mera Gole—i Ghana
O KILA e dua na tacida a toki me veiqaravi ena dua tale na vanua? Eda dau tukuna ni o ira na tacida va qori era veiqaravi ena vanua e vinakati kina na veivuke. O bau vakasamataka tu se ‘Cava e uqeti ira mera lai veiqaravi e vanua tani? Era vakarautaki ira vakacava? Vakacava o rawa tale ga ni vakatotomuri ira?’ Meda tarogi ira mada.
CAVA E UQETI IRA?
Cava e uqeti iko mo veiqaravi ena vanua e vinakati kina na veivuke? E kaya o Amy mai Merika, sa yabaki 30 vakacaca: “Sa dede noqu vakasamataka tiko meu lai veiqaravi e vanua tani, ia au nanuma niu na sega ni rawata.” Cava e qai veisau kina nona vakasama? “Ena 2004 erau sureti au e dua na veiwatini rau veiqaravi tiko mai Belize, meu lai painia e kea me dua na vula. Au mani gole, dua na ka noqu taleitaka! Ni oti ga e dua na yabaki, au painia sara e Ghana.”
O Stephanie mai Merika sa voleka ni yabaki 30, ni vakasamataka na kena ituvaki ena vica na yabaki sa oti, e kaya: ‘Au bulabula vinaka tu, au qai galala. Rawa ni levu sara na ka au cakava vei Jiova ni vakatauvatani nikua.’ Qori na ka e uqeti koya me vakarabailevutaka kina nona cakacaka vakaitalatala i Ghana. Dua na veiwatini mai Denmark o Filip kei Ida, rau yabaki 60 vakacaca. Rau dau tatadrataka tu me rau toki ena yalava e vinakati kina vakalevu na veivuke. Rau mani qara na sala me vakavotukana kina qori. E kaya o Filip: “Ni yaco mai na kena gauna, e vaka ga me tukuna vei keirau o Jiova: ‘Toso!’” Rau mani toki i Ghana ena 2008, rau tiko e kea me sivi e tolu na yabaki.
Rau painia tiko mai Merika na veiwatini o Hans kei Brook, rau yabaki 30 vakacaca. Rau veivuke ena cakacaka ni vakacoko ni oti na cagilaba o Katrina ena 2005. Oti rau mani vakalewe fomu ni veivuke ena tarataravaki e vanua tani, ia rau sega ni sureti. E kaya o Hans: “Oti keirau rogoca sara na ivunau ena dua na noda soqo e tukuni kina ni a sega ni yalolailai o Tui Tevita nona sega ni vakatarai me tara na valenisoro, mani veisautaka nona isausau. E vukei keirau na tikina ya me keirau veisautaka na neirau isausau vakayalo.” (1 Vei 17:1-4, 11, 12; 22:5-11) E tukuna o Brook, “E vinakata o Jiova me keirau cakava e dua tale na ka.”
Ni rau rogoca nodra italanoa veivakauqeti na nodrau itokani era a veiqaravi tu e vanua tani, rau saga sara me rau painia ena dua tale na vanua. Rau mani gole i Ghana ena 2012, rau veiqaravi kina ena ivavakoso vagalu me va na vula. Erau qai lesu i Merika, ia na ka erau vulica i Ghana e uqeti rau me rau vakaliuca tiko ga na Matanitu ni Kalou. Tekivu mai na gauna qori, rau sa veivuke sara ena tara valenivolavola ni tabana e Micronesia.
KA E CAKA ME TADOLOVI KINA NODRA ISAUSAU
O vakarautaki iko vakacava mo veiqaravi ena vanua e vinakati kina vakalevu na veivuke? E kaya o Stephanie: “Au vakekeli ena Vale ni Vakatawa e baleta na veiqaravi ena vanua e vinakati kina na veivuke. * Au veitalanoa kei ira na qase ni ivavakoso, ivakatawa ni tabacakacaka kei watina me baleta noqu via veiqaravi e vanua tani. Koya e bibi sara oya noqu dau masulaka vei Jiova na noqu isausau.” E mani bula rawarawa ga o Stephanie me maroroi ilavo kina, me vukei koya ena nona veiqaravi e vanua tani.
E tukuna o Hans: “Keirau kerea na veidusimaki i Jiova ni keirau via gole ena vanua e vinakata. Keirau masuta tale ga na tikinisiga keirau sa navuca tiko me keirau gole kina.” Erau vakauta nodrau ivola ena va na valenivolavola ni tabana. Ni rau taura ga nodrau ivola mai na valenivolavola ni tabana e Ghana, rau gole sara ni rau vinakata me rau lai vula rua ga. E kaya o Hans: “Na levu ni neirau marautaka na cakacaka kei ira na lewe ni ivavakoso, keirau mani nanuma me keirau tiko tale vakalailai.”
Rau cavutu mai Kenada na veiwatini o George kei Adria, rau sa voleka ni yabaki 40. Erau kila ni o Jiova e dau vakalougatataka na vakatulewa vinaka, e sega ni inaki vinaka ga. Rau mani sasagataka me rau rawata nodrau isausau. Rau veitaratara sara kei na dua na tacida yalewa e veivuke tiko mai Ghana, rau qai vakatarogi koya. Rau volavola tale ga ina valenivolavola ni tabana mai Kenada kei Ghana. E kaya o Adria, “Keirau saga tale ga me keirau bula rawarawa.” Na vakatulewa qori e rawa kina ni rau toki i Ghana ena 2004.
VOSOTA NA ITUVAKI DREDRE
Na ituvaki dredre cava o sotava ni o toki, o vosota vakacava? Na imatai sara ga ni ka e sotava o Amy na vakanananu i vale. “E levu na ka e vou vei au.” Na cava e vukei koya? “Nodratou dau qiri mai vale ni ratou marautaka vakalevu na noqu veiqaravi. Qo e vukei au meu nanuma tiko kina na vu ni noqu toki. E muri au qai veitalanoa ena Internet (video chat) kei ratou mai vale. Ni keitou veiraici tiko, e vaka me ratou sega ni yawa vei au.” E tukuna o Amy ni nona veitokani kei na dua na tacida yalewa matua e vukei koya me kila kina na duidui ivakarau vakavanua. “Au dau gole vua na noqu itokani keu sega ni kila na vuna e duatani kina nodra itovo. Ena nona veivuke, au kila na ka meu cakava kei na ka meu qarauna, qo e bibi sara meu marautaka kina noqu cakacaka vakaitalatala.”
Na imatai ni gauna rau toki kina i Ghana o George kei Adria, rau raica ni bera vakalevu na bula e kea. “E sega na misini ni savasava, keirau vakayagataka na vokete. E taura na gauna na vakarautaki ni kakana,” e kaya o Adria. “Ia ni toso na gauna, sa vaka me dua ga na ka vou keirau vulica.” E kaya o Brook: “E sega ni rawarawa neimami bula na painia, ia keimami marautaka. Ni keimami veitalanoataka na ka veivakauqeti keimami sotava, e vaka ga keimami biuta vata e vica na senikau me dua kina na vutu senikau totoka. E dau guiguilecavi dredre dina.”
VAKALOUGATATAKI NA CAKACAKA
Na cava o na via uqeti ira kina eso tale ena veiqaravi tabu qo? E kaya o Stephanie: “E marautaki dina nida vunau ena yalava e levu kina na tataleitaki. Noqu toki meu lai veiqaravi ena vanua e vinakati kina vakalevu na veivuke e dua dina na vakatulewa totoka!” E mani vakawatitaki Aaron o Stephanie ena 2014, erau sa veiqaravi tiko nikua ena valenivolavola ni tabana mai Ghana.
E kaya o Christine na painia mai Jamani, e yabaki 30 vakacaca: “Sa bau marautaki dina na veiqaravi e ke.” A veiqaravi e liu e Bolivia o Christine ni bera ni toki i Ghana. E tukuna: “Au dau kerea na veivuke i Jiova niu yawaki ratou noqu vuvale. Sa qai dei ga noqu veiwekani kei koya. Au vakila tale ga na duavata eda kilai tani kina na dauveiqaravi i Jiova. Na veiqaravi qo e vakainaki sara ga kina noqu bula.” Se qai vakawatitaki Gideon ga o Christine, rau sa veiqaravi tiko e Ghana.
Qo na ka rau cakava o Filip kei Ida mera toso kina na vuli iVolatabu: “A 15 vakacaca era vuli, ia keirau sa nakita me 10 ga, me keirau vakavulici ira kina vakavinaka.” Vakacava era toso vinaka na gonevuli? E tukuna o Filip: “Au vakavulica e dua na gonetagane o Michael. Na nona via vuli e veisiga kei na nona vakavakarau vinaka, keirau vakaotia kina na ivola Kaya na iVolatabu ena loma ga ni dua na vula. Oti qori e dautukutuku bera ni papitaiso sara o Michael. E kerei au ena imatai ni siga e lai cakacaka vakaitalatala kina keu rawa ni vukei koya ena nona caka vuli iVolatabu. Dua na ka noqu kidacala. E tukuna o Michael ni sa tauyavutaka e tolu na vuli iVolatabu, e vinakata kina eso na veivuke.” Vakasamataka mada na kena vinakati e levu tale na qasenivuli nira sa veivakavulici tale tiko ga na gonevuli!
Qo na ka e tukuna o Amy ni raica ni vinakati vakalevu na veivuke: “Niu se qai yaco ga yani vakalailai i Ghana, keirau vunau sara ena dua na koro lailai, keirau vakasaqarai ira na didivara. E kune ena koro ya e walu na didivara!” E mani vakawatitaki Eric o Amy, rau sa painia lavotaki tiko. Erau veivuke ena ivavakoso vagalu, mera vukei na 300 vakacaca na dautukutuku didivara kei na so na tataleitaki ena vanua qo. Nodrau veiqaravi i Ghana o George kei Adria, rau vakila sara ga kina na ivakarau ni bula vakadaukaulotu. Rau marautaka gona nodrau sureti ena ika126 ni kalasi ena Koronivuli o Kiliati! Nikua rau sa veiqaravi tiko vakadaukaulotu e Mozambique.
UQETI ENA LOLOMA
E marautaki dina meda raica e levu na mataveitacini mai vanua tani mera gumatua na veiqaravi kei ira na mataveitacini e ke ena cakacaka ni tatamusuki. (Joni 4:35) Kena vakatautauvata, ena veimacawa era papitaiso kina e le 120 e Ghana. Vei ira na le 17 era toki mera lai veivuke i Ghana, e vica tale na udolu na daukaulotu e veiyasa i vuravura era “yalorawarawa ni cabori ira” ena nodra lomani Jiova. Era veiqaravi ena vanua e vinakati kina vakalevu na dautukutuku. Sa wacava nona marautaka o Jiova nodra yalorawarawa!—Same 110:3; Vkai. 27:11.
^ para. 9 Kena ivakaraitaki, raica na ulutaga “O Rawa ni Veiqaravi ena Vanua e Gadrevi Kina Vakalevu na Dautukutuku?” kei na “O Rawa ni Lai Veivuke i Masitonia?”—Na Vale ni Vakatawa, Epereli 15 kei na Tiseba 15, 2009.


text:
Na Tabana ni Volivoli (Procurement Office) ni Tropik Wood Industries Limited e dau tabaka ena mataniveilawa (website) qo na veisureti me vakau mai na teda, vakatutu, itukutuku ni makutu (expressions of interest) kei na taro ni isau (requests for quotations). E tu na ivakarau ni volivoli e dau vakamuri matua me kua kina na soli teda veitovaki, ka me mate vinaka kina na ilavo. Oni kerei gona kina na teda mai moni muria matua na kena ivakarau me vaka e tabaki ena kena ivola.
Ke oni makutu, moni tukuna mai na nomuni sala kece ni veivosaki (contact details) qai vakauta ena kompiuta na ivola ni teda.
E tabaki tiko e ra neitou veisureti ni gauna qo:
Na teda kece me vakau ina Valenivolavola Levu ni Tropik Wood Industries e Vakabuli Village Road, Drasa. Ke tiko nomuni taro baleta na teda, moni qiri vua na Vunivola Levu ena 9995399 se imeli vua – yhicks@tropik.com.fj


text:
Veiyasana
Ena veivanua, na veiyasana era sa wasei tu ena ituvaki vakayago (vakayago veivanua), na ituvaki ni bula vakatamata (veivanua vakatamata), kei na veimaliwai ni kawatamata kei na ituvaki ni vakabula (vakabulataki veivanua). Na Veiyasana veivanuani kei na veiyasana lalai era sa vakamacalataki tu ena nodra dauvakalevu, ka so na gauna e vakalekaleka na iyalayala, vakavo ga ena veivanua vakatamata, ka sa vakamacalataki kina na vanua ni vanua me vaka na iyalayala ni vanua vakamatanitu ena lawa.
Vakatikori mai na veiyasana continental e vuravura raraba, era sa tu talega na hydrospheric kei na atmospheric ni veiyasana ka ubia na wasa, kei na duidui draki e dela ni vanua kei na wai tawavanua ni vuravura. Na vanua kei na veiyasana e vuravura raraba era sa wasei ki na subregions vakaiwase iyalayala mai na veika lelevu veivanuani ka na vakauqeta na veika e baleti ira na veikabula, me vaka na bucabuca kei kena ivakarau.
Me vaka ni sa dua na sala ni kena vakamacalataki na vanua kasivitani, sa ka bibi ka vakayagataki raraba ena kedra maliwa na veitabana e vuqa ni veivanua, o ira yadua era rawa ni vakamacalataka na veivanua eso ena ivakarau ni iwasewase.


text:
WASE WALU
Na Cava na Matanitu ni Kalou?
1. Na masu kilai levu cava eda na vakarau dikeva?
DUA na iwiliwili levu era kila vinaka na Masu ni Turaga. A cavuta o Jisu na masu qori me vakavulici ratou kina na nona tisaipeli ena ivakarau ni masu. Na cava e okata ena nona masu? Na cava e bibi kina vei keda nikua na masu qori?
2. Na cava e tolu na ka bibi e tukuna o Jisu meda masulaka?
2 E kaya o Jisu: “Mo dou masu gona va qo: ‘Tamai keimami mai lomalagi, me vakarokorokotaki [se, me vakasavasavataki] na yacamuni. Me yaco mai na nomuni Matanitu. Me caka na lomamuni e vuravura me vaka e caka tiko mai lomalagi.’” (Wilika Maciu 6:9-13.) Na cava e tukuna kina o Jisu meda masulaka e tolu na ka qori?—Raica na iKuri ni iVakamacala 20.
3. Na cava e bibi meda kila me baleta na Matanitu ni Kalou?
3 Eda sa raica oti mai ni yaca ni Kalou o Jiova. Eda sa veivosakitaka oti tale ga na inaki ni Kalou me baleta na kawatamata kei na vuravura. Ia na cava e vakaibalebaletaka o Jisu ni kaya: “Me yaco mai na nomuni Matanitu”? Eda na dikeva qo na cava na Matanitu ni Kalou, na veika ena cakava, kei na sala ena vakasavasavataka kina na yaca ni Kalou.
CAVA NA MATANITU NI KALOU?
4. Na cava na Matanitu ni Kalou? O cei na kena Tui?
4 A tauyavutaka o Jiova e dua na Matanitu vakalomalagi qai digitaki Jisu me kena Tui. E vakatoka na iVolatabu na Matanitu qori me Matanitu ni Kalou. O Jisu e “nodra Tui o ira na veiliutaki vakatui, e nodra Turaga tale ga o ira na veiliutaki vakaturaga.” (1 Timoci 6:15) E sega ni dua na iliuliu vakatamata me kaukaua vakataki Jisu se me cakava rawa na veika vinaka ena cakava.
5. Ena veiliutaki mai vei na Matanitu ni Kalou? Na cava ena liutaka?
5 A lesu i lomalagi o Jisu ni oti e vasagavulu na siga nona vakaturi. Oti vakalailai sa qai lumuti koya o Jiova me Tui ni Matanitu ni Kalou. (Cakacaka 2:33) Na Matanitu ni Kalou ena liutaka mai lomalagi na vuravura. (Vakatakila 11:15) Oya na vuna e vakatokai kina na Matanitu ni Kalou ena iVolatabu me “Matanitu vakalomalagi.”—2 Timoci 4:18.
6, 7. Na cava e Tui uasivi duadua kina o Jisu?
6 E kaya na iVolatabu ni sega ni dua na tui e vuravura e vakataki Jisu baleta e “sega ni mate rawa.” (1 Timoci 6:16) Era na mate kece ena dua na gauna na iliuliu vakatamata, ia o Jisu ena sega vakadua ni mate. Ena yaga tawamudu gona na veika vinaka ena cakava ena vukuda.
7 Ena lewa vakadodonu o Jisu, ena veiliutaki tale ga vakayalololoma. A parofisaitaki qori ena iVolatabu: “Ena sobuti koya na yalo i Jiova, na yalo ni vuku kei na yalomatua, na yalo ni ivakasala kei na kaukaua, na yalo ni kilaka kei na dokai Jiova. Ena marautaka me dokai Jiova. Ena sega ni vakatulewa ena ka e raica e matana, se veivunauci [se, veivakadodonutaki] ena ka e rogoca e daligana. Ena lewai ira vakadodonu na vakaloloma [se, dravudravua].” (Aisea 11:2-4) Vakacava o na taleitaka me dua na nomu tui va qori?
8. Eda kila vakacava nira na veiliutaki kei Jisu eso tale?
8 Sa digitaka tale ga eso mai vuravura na Kalou mera veiliutaki kei Jisu ena Matanitu vakalomalagi. Kena ivakaraitaki e kaya vei Timoci na yapositolo o Paula: “Ke da vosota tiko ga, eda na veiliutaki vata tale ga vakatui.” (2 Timoci 2:12) Era le vica na lai veiliutaki vakatui kei Jisu?
9. Era le vica na lai veiliutaki vata kei Jisu? Se tekivu digitaki ira ena gauna cava na Kalou?
9 Sa vakamacalataki oti ena Wase 7, ni raivotutaka na yapositolo o Joni na nona veiliutaki vakatui mai lomalagi o Jisu ra qai tu tale e yasana e 144,000 na tui. O cei o ira na le 144,000? E kaya o Joni ni “volai e yadredra na [yaca i Jisu] kei na yaca i Tamana.” E kaya tale: “Era muria tiko ga na Lami [oya, o Jisu] se mani vanua cava e lako kina. Era voli mai ena kedra maliwa na kawatamata.” (Wilika Vakatakila 14:1, 4.) Era lewe gona ni 144,000 na lotu vaKarisito yalodina e digitaki ira na Kalou “mera veiliutaki vakatui, mera liutaka na vuravura” kei Jisu. Era na vakaturi ina bula vakalomalagi ena gauna era na mate kina. (Vakatakila 5:10) Se tekivu mai na nodratou gauna na yapositolo nona digitaki ira na lotu vaKarisito yalodina o Jiova mera lewe ni 144,000 era na veiliutaki vakatui.
10. Na cava e ivakaraitaki kina ni loloma i Jiova na nona liutaki keda o Jisu kei ira na le 144,000?
10 Na nona digitaka eso mai vuravura o Jiova mera veiliutaki kei Jisu e vakaraitaka na levu ni nona lomani keda. Ena totoka na veiliutaki i Jisu ni kilai keda vinaka. E sega ni vulagi ena ivakarau ni noda bula kei na veika rarawa eda sotava. E kaya o Paula ni lomani keda o Jisu, e ‘nanumi keda ena vuku ni noda malumalumu’ qai “vakatovolei ena ka kece me vakataki keda.” (Iperiu 4:15; 5:8) Era sega ni vulagi tale ga na le 144,000 ena veika eda dau sotava nira a bula tale ga e vuravura. Era ivalavala ca ena dua na gauna ra qai tauvimate. Ena kila vinaka gona o Jisu kei ira na le 144,000 na veika eda vakila kei na leqa eda sotava.
VEIKA ENA CAKAVA NA MATANITU NI KALOU
11. Na cava e kaya kina o Jisu me ratou masulaka na nona tisaipeli me vakayacori mai lomalagi na loma ni Kalou?
11 Na cava e kaya kina o Jisu me ratou masulaka na nona tisaipeli me vakayacori mai lomalagi na loma ni Kalou? Eda sa raica oti ena Wase 3 ni a talaidredre vei Jiova o Setani na Tevoro. A vakalaiva o Jiova me tiko vakalailai tale mai lomalagi o Setani kei ira na agilosi tawayalodina se o ira na timoni. Kena ibalebale sega ni o ira kece na tiko mai lomalagi ena gauna ya era vakayacora tiko na loma ni Kalou. Eda na qai raica ena Wase 10, e levu tale na ka me baleti Setani kei ira na timoni.
12. Na rua na ka bibi cava e tukuni ena Vakatakila 12:10 ni a yaco?
12 E kaya na iVolatabu ni rau na vala kei Setani o Jisu ni soli oti ga vua na itutu vakatui ena Matanitu ni Kalou. (Wilika Vakatakila 12:7-10.) E vakamacalataki ena tikina e 10 e rua na ka bibi a yaco. Kena imatai, a tekivu veiliutaki na Matanitu ni Kalou e kena Tui o Jisu Karisito. Kena ikarua, a vagalalataki mai lomalagi o Setani qai kolotaki sobu mai vuravura. Sa yaco oti ruarua na ka qori.
13. Na cava e vakilai mai lomalagi ni sa yali o Setani?
13 Era marau na agilosi yalodina ni sa yali mai lomalagi o Setani kei ira na nona timoni. E kaya na iVolatabu: “Moni marau na lomalagi kei kemuni na tiko kina!” (Vakatakila 12:12) Sa qai vakilai mai lomalagi na vakacegu kei na duavata nira sa cakava kece na loma ni Kalou o ira na tiko kina.
14. Na cava e yaco e vuravura ni sa kolotaki laivi mai lomalagi o Setani?
14 Ia e duatani na ka e vakilai e vuravura. Eda sotava e levu na ka ca ni ‘sa lako sobu mai na Tevoro qai cudru vakalevu ni kila sa lekaleka nona gauna.’ (Vakatakila 12:12) Dua na ka na cudru nei Setani. Sa kolotaki laivi mai lomalagi, e kila tale ga ni sa voleka ni vakarusai. Oya na vuna e vakatubu ca qai vakavuna tiko kina na rarawa e vuravura taucoko.
15. Na cava na inaki ni Kalou me baleta na vuravura?
15 E se dei tiko ga na inaki ni Kalou me baleta na vuravura. Io, e se vinakata tiko ga mera tawana na vuravura na kawatamata uasivi ra qai bula tawamudu kina. (Same 37:29) Ena vakayacora vakacava qori na Matanitu ni Kalou?
16, 17. Na cava eda vakadeitaka ena Taniela 2:44 me baleta na Matanitu ni Kalou?
16 E parofisaitaki ena Taniela 2:44: “Ena nodra gauna na tui oya ena vakarautaka na Kalou ni lomalagi e dua na matanitu ena sega sara ni vakarusai. Ena sega ni soli na matanitu qo vua e dua tale na tamata. Ena vurumemeataka, ena vakawabokotaki ira na veimatanitu kece qori, ena tu ga me tawamudu.” Na cava eda vakadeitaka e keri me baleta na Matanitu ni Kalou?
17 Kena imatai, ena tekivu veiliutaki na Matanitu ni Kalou “ena nodra gauna na tui oya.” Kena ibalebale nira se tiko e vuravura na matanitu vakatamata, sa na tekivu veiliutaki na Matanitu ni Kalou. Kena ikarua, ena tawamudu na veiliutaki ni Matanitu ni Kalou, sega ni dua tale na matanitu ena veisosomitaki. Kena ikatolu, era na veiraravui kei na Matanitu ni Kalou na matanitu vakatamata. Ia ena qaqa na Matanitu ni Kalou, sa na qai liutaka duadua na vuravura. Na Matanitu ga qori ena liutaki keda vakavinaka na kawatamata.
18. Na yaca cava e vakatokai kina na iotioti ni ivalu era na vala kina kei na Matanitu ni Kalou na matanitu vakatamata?
18 Na cava ena yaco ni bera ni liutaka na vuravura na Matanitu ni Kalou? Ni bera na iotioti ni ivalu e vakatokai me Amaketoni, o ira na timoni era na vakacalai ira “na tui kei vuravura” mera “vakasoqoni ira ina ivalu ni siga levu ni Kalou Kaukaua Duadua.” Io, era na vala kei na Matanitu ni Kalou na matanitu vakatamata.—Vakatakila 16:14, 16; raica na iKuri ni iVakamacala 10.
19, 20. Na cava e veiganiti kina me liutaka na vuravura na Matanitu ni Kalou?
19 Na cava e veiganiti kina me liutaka na vuravura na Matanitu ni Kalou? Kena imatai, eda tauvimate qai mate nida ivalavala ca. Ia e kaya na iVolatabu nida na bula tawamudu ena veiliutaki ni Matanitu Kalou. E tukuni ena Joni 3:16: “Na levu ni nona lomani vuravura na Kalou e solia kina na Luvena e duabau ga e bulia, mera kua ni rusa kina o ira na vakaraitaka nodra vakabauti koya, mera rawata ga na bula tawamudu.”
20 Na ikarua ni vuna e veiganiti kina me veiliutaki na Matanitu ni Kalou, oya nira se bula tiko ga na daucaka ca. E levu era lasu, veidabui, qai vakasisila nodra ivalavala. Eda sega ni cakava rawa e dua na ka vei ira va qori, na Kalou ga ena qai vakarusai ira. O ira na cakava tiko ga na veika ca era na vakarusai ena Amaketoni. (Wilika Same 37:10.) Kena ikatolu, era dau lewa ca, veidabui, qai veivakalolomataki na iliuliu vakatamata. Era sega ni vukei ira na lewenivanua mera talairawarawa vua na Kalou. E kaya na iVolatabu ni ‘veiliutaki na tamata e tini ga ina leqa.’—Dauvunau 8:9.
21. Ena vakayacora vakacava na loma ni Kalou e vuravura na Matanitu ni Kalou?
21 Ni oti na Amaketoni, ena vakayacora na loma ni Kalou e vuravura na Matanitu ni Kalou. Kena ivakaraitaki, ena vakarusai Setani kei ira na nona timoni. (Vakatakila 20:1-3) Sa na sega na tauvimate se mate. Ena vuku ni ivoli, sa rawa nira bula tawamudu ena Parataisi o ira kece na yalodina. (Vakatakila 22:1-3) Ena vakarokorokotaki tale ga na yaca ni Kalou ena veiliutaki ni Matanitu ni Kalou. Kena ibalebale ni sa liutaka na vuravura na Matanitu ni Kalou, era na rokova na yaca i Jiova o ira kece na vakarurugi ina kena veiliutaki.—Raica na iKuri ni iVakamacala 21.
GAUNA CAVA E TUI KINA O JISU?
22. Eda kila vakacava ni a sega ni Tui o Jisu ni se tiko e vuravura se ni vakaturi oti ga?
22 A tukuna o Jisu vei ratou nona tisaipeli me ratou masulaka: “Me yaco mai na nomuni Matanitu.” Qori e vakadeitaka ni na sega ni tauyavu ena gauna ya na Matanitu ni Kalou. Ena tauyavutaka mada e liu o Jiova na nona Matanitu sa na qai lumuti Jisu me kena Tui. Ia e lai wawa tale toka o Jisu ni lesu i lomalagi me yacova ni sa soli vua na itutu vakatui. Oti vakalailai na vakaturi i Jisu, rau qai vakaibalebaletaka vua o Pita kei Paula na parofisai ena Same 110:1. E kaya o Jiova ena parofisai qori: “Dabe ena ligaqu imatau me yacova niu biuti ira na kemu meca me itutu ni yavamu.” (Cakacaka 2:32-35; Iperiu 10:12, 13) Ena vakacava na dede ni nona wawa o Jisu me qai solia vua o Jiova na itutu vakatui?
Ena vakayacora na loma ni Kalou e vuravura na Matanitu ni Kalou
23. (a) A tekivu veiliutaki vakatui ena gauna cava o Jisu ena Matanitu ni Kalou? (b) Na cava ena vakamacalataki ena wase tarava?
23 Era vakabauta na lotu vaKarisito dina ni se bera sara na 1914, ni na yaco ena yabaki ya eso na ka e parofisaitaki ena iVolatabu. Na veika e yaco e vuravura me tekivu mai na 1914 e vakadeitaka ni donu na ka era vakabauta. A tekivu veiliutaki vakatui o Jisu ena yabaki ya. (Same 110:2) Oti ga vakalailai, sa kolotaki sobu mai vuravura o Setani. Ia qo sa ‘lekaleka sara na nona gauna.’ (Vakatakila 12:12) Ena vakamacalataki ena wase tarava, eso tale na ivakadinadina nida sa bula donuya tu na gauna lekaleka qori. Sa voleka tale ga ni yavala na Matanitu ni Kalou me vakayacora na loma ni Kalou e vuravura.—Raica na iKuri ni iVakamacala 22.


text:
RA TAROGA NA ITABAGONE
Ena Toso Vinaka Vakacava na Vuli ke Caka ga e Vale?
Levu na gone nikua era sa vuli ga mai vale. Ke o dua vei ira, ena toso vinaka vakacava nomu vuli? Qo eso na ka ena rawa ni vukei iko. *
Lima na ka o rawa ni cakava
Tuvana na ka mo cakava. Saga me tautauvata tiko ga na ka o cakava me vaka ga o tiko e koronivuli. Me tiko ga na gauna mo cakava kina nomu ka ni vuli, cakacaka e vale, kei na so tale na ka bibi. O rawa ni veisautaka qori me ganiti iko.
iVakavuvuli vakaivolatabu: “Na ka kece e caka me. . . tuvanaki vakamatau.”—1 Korinica 14:40.
“Raica na veisiga yadua me vaka ga ni o tiko e koronivuli. Cakava na ka kece ena kena gauna lokuci.”—Katie.
Mo vakasamataka: Na cava na yaga ni nomu vola e dua na nomu ituvatuva qai vakabira ena dua na vanua e rawarawa ni o raica?
Saga mo dau lewai iko vinaka. Mo rawa ni yalomatua, ena vinakati mo dau qarava na itavi ena gauna o sa lokuca tu ke sega mada ni lomamu. Kua ni o dau lokuyara!
iVakavuvuli vakaivolatabu: “Moni dau mamakutu, ni kua ni mokusiga ena nomuni cakacaka.”—Roma 12:11, ivakamacala e ra.
“E dau dredre vakalevu meda lewai keda vinaka. E dau rawarawa meda soli iulubale qai kaya, ‘Au na qai cakava vakamalua na noqu ka ni vuli.’ Oti ga o sega sara ni cakava, o qai bera tu.”—Alexandra.
Mo vakasamataka: Ena rawa vakacava ni o lewai iko vinaka ke dau tautauvata tu ga na gauna kei na vanua o cakava kina nomu ka ni vuli ena veisiga?
Me dua na vanua ni nomu vuli. Me tu vakarawarawa na ka o vinakata. Cakava vinaka na vanua mo vuli kina ena veisiga, ia qarauna ga me kua ni vakavuna nomu via moce. Qori e vanua ni vuli, sega ni vanua ni moce! Ke sega ni dua na rumu e tu mo vuli kina, o rawa ni vakayagataka na valenikuro, se rumu ni moce.
iVakavuvuli vakaivolatabu: “Na lalawa ni tamata gumatua ena tini vinaka ga.”—Vosa Vakaibalebale 21:5.
“Me kua ni tu e yasamu na polo ni qito, na iyaya ni vakatagi kei na qito ena vidio, porokaramutaka nomu talevoni me kua ni rogo. Ni o cakava qori, ena toso vinaka na nomu ka ni vuli. ”—Elizabeth.
Mo vakasamataka: Na veiveisau cava o rawa ni cakava ena vanua o vuli kina mo kua kina ni vakawelei?
Tovolea mo dau vulica yadudua na nomu lesoni. Kua ni saga mo vulica e vica vata na lesoni ena dua ga na gauna, vulica yadudua. Ke sega, ena levu na nomu cala, ena sega ni oti totolo tale ga na ka o vulica tiko.
iVakavuvuli vakaivolatabu: Vakayagataka vakavinaka na nomuni gauna.”—Efeso 5:16.
“E sega ni dau dei na noqu vakasama ena ka au vulica tiko ni tiko e yasaqu na noqu talevoni. Au dau vakalusi gauna ena ka e sega na betena.”—Olivia.
Mo vakasamataka: O rawa ni saga mo vakalevutaka nomu gauna mo vulica kina e dua na lesoni?
Dau cakava eso na ka ena nomu gauna galala. Dau taubale, vodo basikeli, se vakaukauayago. E rawa ni vakabulabulataki iko ni o dau cakava na ka o taleitaka. E kaya na ivola na School Power, “Ia mo cakava qori ni sa oti na nomu ka ni vuli. O na marautaka kina ni cakava na ka o taleitaka.”
iVakavuvuli vakaivolatabu: “E vinaka me sinai e dua na liga ena vakacegu, e ca ni sinai ruarua na liga ena cakacaka kaukaua qai tautauvata kei na cemuria na cagi.”—Dauvunau 4:6.
“E dau vulici e koronivuli na kena vakayagataki e dua na iyaya ni ivakatagi se na droini. Ni sa sega na vuli e koronivuli, au sa qai raica tu na kedra bibi na lesoni qori. Ena yaga vakalevu noda cakava tu eso na ka va qori me ikuri ni noda ka ni vuli.”—Taylor.
Mo vakasamataka: Na cava o rawa ni cakava ena nomu gauna ni galala me rawa ni vakabulabulataki iko, me kua ni vakavucesa kina na nomu ka ni vuli?
^ E levu tu na sala mo vuli mai kina e vale. Vakayagataka ga na vakatutu ena yaga vei iko ena ulutaga qo.